Ο Θρυλικός Τζόλε μιλά στο zouglaport για τον επαναληπτικό αγώνα του Ολυμπιακού\nΠρώτη καταχώρηση: Τετάρτη, 25 Φεβρουαρίου 2015, 11:18\nΚατά τη γνώμη πολλών, ίσως ο κορυφαίος ποδοσφαιριστής που πέρασε την τελευταία 20ετία από τον Ολυμπιακό.\nΜακριά από το άγχος του ανταγωνισμού και του πρωταθλητισμού, ο Πρέντρακ Τζόρτζεβιτς, ο Τζόλε, ο δικός μας Πέτρος μίλησε στο zouglaport για τον επαναληπτικό αγώνα του Ολυμπιακού στο Καραϊσκάκη με την ουκρανική Ντιένπρ.\nΕρ: Τζόλε, θα άντεχες λες να αγωνιστείς για κανένα 20λεπτο αύριο στον αγώνα;\nΑπ: Χαχαχα(πολλά γέλια) ε, 20 λεπτά και βέβαια τα αντέχω! Κρατιέμαι σε φόρμα(ξανά γέλια)\nΕρ: Τι βλέπεις για τον επαναληπτικό;\nΑπ: Το 2-0 είναι ένα ύπουλο σκορ. Θέλει μεγάλη προσοχή αλλά ανατροπές γίνονται και ο Ολυμπιακός μπορεί να το κάνει, είναι στο χέρι του να το κάνει. Όμως πρέπει να προσέξει και την άμυνα, μη δεχτεί κανένα γκολ και δυσκολέψει η κατάσταση. Χρειάζεται έξυπνη διαχείριση το παιχνίδι. Να επιτεθεί να σκοράρει αλλά παράλληλα να κοιτάει και την άμυνα.\nΕρ. Χρειάζεται το γρήγορο γκολ;\nΑπ. Το γρήγορο γκολ δεν είναι το ζητούμενο, υπάρχει χρόνος πολύς στο παιχνίδι. Δεν χρειάζονται βιασύνες. Αν έρθει βέβαια ένα γρήγορο γκολ θα είναι ευχής έργον και θα βοηθήσει πάρα πολύ. Θα παρασύρει και τον κόσμο που θα «σπρώχνει» την ομάδα περισσότερο στην επίθεση. Αλλά όπως είπα δεν χρειάζεται να είναι βιαστικός ο Ολυμπιακός.\nΕρ: Είσαι αισιόδοξος για το παιχνίδι;\nΑπ: Και βέβαια είμαι και μπορεί ο Ολυμπιακός να τα καταφέρει να περάσει στην επόμενη φάση. Με υπομονή όλα θα γίνουν. Άλλωστε μη ξεχνάμε υπάρχει και η παράταση και τα πέναλντυ αν χρειαστεί.\nΜεγάλη μορφή ο Τζόλε ως ποδοσφαιριστής, μεγάλος άνθρωπος κι αφού σταμάτησε το ποδόσφαιρο όποιος τον γνωρίσει αισθάνεται τυχερός που μιλά με έναν χαμογελαστό άνθρωπο με αισιοδοξία.\nΠέτρο, να είσαι καλά, να πετύχεις ότι κι αν κάνεις και σ ευχαριστούμε για τις μαγικές στιγμές που μας πρόσφερες όλα αυτά τα χρόνια.\nΤελευταία ενημέρωση: Τετάρτη, 25 Φεβρουαρίου 2015, 11:20


Στο πλευρό των προσφύγων ο Παναγιώτης Τζαννετάτος - KefaloniaToday.com\nΕΙΣΤΕ ΕΔΩ: Home / Επικαιροτητα / Στο πλευρο των προσφυγων ο Παναγιωτης Τζαννετατος\nΣτο πλευρό των προσφύγων ο Παναγιώτης Τζαννετάτος\n16 Μαρτίου, 2016 10:53 πμ\nΟ πολιτισμός είναι μια πολυδιάστατη έννοια όπως και η τέχνη. Χρέος τους είναι να πρωτοστατούν σε κρίσιμες στιγμές και να στηρίζουν τον άνθρωπο (κάθε άνθρωπο) να δείχνουν τον δρόμο προς τις μεγάλες αξίες της ζωής. Να συμπαραστέκονται ενεργά στον ανθρώπινο πόνο και να τον απαλύνουν με κάθε τρόπο.Ο ανθρωπισμός είναι η βάση του πολιτισμού.\nΘα ήθελα να σας ενημερώσω πως 16-17 Απριλίου θα βρίσκομαι στην Μυτιλήνη στο πλευρό των προσφύγων. Σε λίγες μέρες θα πραγματοποιηθεί μια εκδήλωση ώστε να μαζέψουμε ρούχα τρόφιμα και χρήματα ( ώστε να αγοραστούν τρόφιμα και φάρμακα)\nΓια πρόσφορες σας στο 6939507259\nκαι στο Facebook Παναγιώτης Τζαννετάτος.\nΜε αγάπη για έναν καλύτερο κόσμο\nFiled Under: Επικαιροτητα Tagged With: Παναγιωτης Τζαννετατος, προσφυγες


Nur Bilek: μια τουρκάλα που προσπαθεί να γράψει ελληνικά για να μας στείλει μήνυμα φιλίας - κυριακάτικο σχολείο μεταναστών\nNur Bilek: μια τουρκάλα που προσπαθεί να γράψει ελληνικά για να μας στείλει μήνυμα φιλίας\nH Nur Bilek ήταν επτά ετών όταν απομνημόνευσε την Ελληνική αλφάβητο στην Σμύρνη όπου κατοικούσε και πήγε σχολείο. Σήμερα και αφού έχει αποφοιτήσει από το τμήμα Ψυχολογίας του πανεπιστημίου της Bursa μαθαίνει Ελληνικά στο Ελληνικό προξενείο στην Κωνσταντινούπολη, μια γλώσσα που αγάπησε από παιδί.\nΣε Tweet ενημέρωνε όσους την ακολουθούσαν να μπουν στο μπλογκ της και να διαβάσουν τι έχει γράψει στα Ελληνικά.\nΗ προσπάθεια είναι φιλότιμη. Παρόλα τα greeklish, τα ορθογραφικά και συντακτικά λάθη η Nur δείχνει πόσο πολύ αγαπά τη γλώσσα, την κουλτούρα, τη μουσική και τον πολιτισμό μας.\nΔέχθηκε να απαντήσει στις ερωτήσεις του NEWS 247, τονίζοντας ότι αισθάνεται τιμή και χαρά να μιλήσει για τις Ελληνο-Τουρκικές σχέσεις. Μέσα από τις απαντήσεις της, στέλνει το μήνυμα ότι δεν χωρίζει τίποτα τους δύο λαούς.\nΔείτε την προσπάθειά της να γράψει Ελληνικά\nΓια ποιο λόγο επιλέξατε να μάθετε μια τόσο δύσκολη γλώσσα;\nΆρχισα να μαθαίνω ελληνικά στο Ελληνικό Προξενείο της Κωνσταντινούπολης όπου διδάσκουν, Έλληνες δάσκαλοι.\nΠρέπει να πω ένα μεγάλο ευχαριστώ στον προηγούμενο Έλληνα πρόξενο που ίδρυσε αυτό το σχολείο αλλά και στον σημερινό ο οποίος συνεχίζει το έργο του.\nΌταν ήμουν επτά ετών και κατοικούσα στη Σμύρνη απομνημόνευσα την Ελληνική Αλφάβητο. Από τότε είχα τη θέληση να μάθω Ελληνικά.\nΤο αστείο είναι, ότι από την πρώτη στιγμή που άρχισα να μιλάω Ελληνικά, πολλοί άνθρωποι- συμπεριλαμβανομένων και αρκετών Ελλήνων- με ρωτούσαν “Γιατί μαθαίνετε Ελληνικά, αυτοί έχουν κρίση”.\nΒεβαίως ποτέ δεν θα ρωτούσαν κάτι τέτοιο εάν για παράδειγμα προσπαθούσα να μάθω αγγλικά ή ισπανικά, ρωσικά, κινέζικα, ακόμη και γαλλικά ή ιταλικά.\nΧρειάστηκε αρκετές φορές να δώσω την ίδια απάντηση ξανά και ξανά: Πραγματικά, δεν ξέρω, απλώς ακολούθησα την καρδιά μου. Είναι κάτι σαν “εσωτερική κλήση” που μου λέει να κάνω κάτι τέτοιο. Αυτό είναι όλο!\nΣπούδασες ψυχολογία. Ποια είναι τα επαγγελματικά σου πλάνα; Θα ήθελες μια μέρα να εργασθείς στην Ελλάδα.\nΑποφοίτησα από το τμήμα ψυχολογίας, ήταν η μοναδική επιστήμη που ήθελα να ακολουθήσω και ευτυχώς το έκανα.\nΞεκίνησα τις πανεπιστημιακές μου σπουδές στην Τουρκία και στη συνέχεια πήγα για Erasmus στο Τορίνο.\nΜετά τις σπουδές μου και μια διεθνή εργασιακή εμπειρία σήμερα εργάζομαι ως career coach. Εκτός αυτού, είμαι έτοιμη να ξεκινήσω μια νέα επιχείρηση όπου θα διαχειρίζομαι εθνικά και διεθνή Projects.\nΣχεδιάζω να λειτουργώ πάντα σε διεθνές επίπεδο, καθώς αισθάνομαι τον εαυτό μου πολίτη του κόσμου.\nΓια το 2013 μέσα στα σχέδια μου είναι να κάνω αρκετά επαγγελματικά και ταξίδια αναψυχής στην Ελλάδα. Εάν το επιτρέψει ο θεός (“Insallah ) και όπως λέτε στην Ελλάδα ( “πρώτα ο Θεός”).\nΘα είμαι πάντα ευτυχισμένη εάν εργαστώ στην Ελλάδα με Έλληνες φίλους, είτε πρόκειται για επιχείρηση ή φιλία.\nΕπιθυμώ να συσφίξουν οι σχέσεις μεταξύ των δύο κρατών και θα είμαι το πιο ευτυχισμένο άτομο στο τέλος του 2013.\nΌπως ανέφερα και πριν, έχω κάποια σχέδια για την επιχειρηματική ανάπτυξη μεταξύ της Τουρκίας και της Ελλάδας για το νέο έτος ελπίζοντας να είναι επιτυχημένα μέχρι το τέλος του χρόνου\nΠοια η άποψή σου για τους Έλληνες;\nΝιώθω τόσο κοντά στον Ελληνικό λαό. Οι Τούρκοι και οι Έλληνες μοιάζουν μεταξύ τους. Η νοοτροπία μας, η κουλτούρα μας, το παρουσιαστικό μας, τα συναισθήματά μας, τα πράγματα για τα οποία κλαίμε ή γελάμε είναι παρόμοια.\nΊσως αυτός είναι ο λόγος που τα τουρκικά σίριαλ είναι δημοφιλή και αγγίζουν την καρδιά του Ελληνικού λαού.\nΈνα άλλο κοινό που έχουμε είναι οι οδυνηρές εμπειρίες του παρελθόντος. Πιστεύω ότι οι Έλληνες και οι Τούρκοι είχαν την καλύτερη γειτονία στο παρελθόν και στις δύο πλευρές του Αιγαίου.\nΕπισκέπτονταν τα σπίτια τους ίσως και τρεις φορές την ημέρα, μαγείρευαν τα ίδια πράγματα με αποτέλεσμα να έχουν πολλές κοινές λέξεις.\nΣυνομιλούσαν στους δρόμους και στα καφενεία, βοηθούσαν ο ένας τον άλλο και δημιούργησαν αξέχαστες αναμνήσεις που είχαν ως αποτέλεσμα ακόμα και να ερωτευτούν.\nΩστόσο κάποια μέρα δυστυχώς κάτι συνέβη και αναγκάστηκαν να χωρίσουν ο ένας από τον άλλο, κάτι εξαιρετικά επώδυνο για τους λαούς μας.\nΚαι εκείνη τη στιγμή είχαν κάποιο άλλο κοινό: να πρέπει να φύγουν ο ένας από τον άλλον, γνωρίζοντας ότι ποτέ δεν θα τον ξαναδούν.\nΜοιραζόμασταν την ίδια χώρα, την ίδια κουλτούρα κάτι το οποίο μας έκανε σχεδόν “‘ένα”.\nΠως γίνεται δύο λαοί να μην αγαπιούνται; Εάν κάποιος πιστεύει κάτι τέτοιο είναι σαν να βρίζει τον εαυτό του.\nΠοια η άποψή σου για την οικονομική κρίση στην Ελλάδα; Τι λένε στην Τουρκία για αυτήν;\nΘα ήθελα να σας απαντήσω από δύο διαφορετικές οπτικές γωνίες. Από αναπτυξιακή και από κοινωνικοψυχολογική άποψη.\nΓια τα πάντα υπάρχει ένας λόγος και όσο αφορά την κρίση στην Ελλάδα θα πρέπει να είμαστε σε θέση να δούμε τους πραγματικούς λόγους.\nΟι λόγοι πολλές φορές μπορεί να φαίνονται εύκολα κατανοητοί για κάθε άνθρωπο ωστόσο είναι συνετό να κατανοήσουμε τους λόγους που δεν είναι ορατοί.\nΠροσωπικά, πιστεύω ότι η κρίση στην Ελλάδα δεν είναι θέμα χρημάτων, αλλά θέμα της στάσης απέναντι στη ζωή.\nΓνωρίζω ότι στην Ελλάδα, πολλοί άνθρωποι αλληλοκατηγορούνται (ως αποτέλεσμα της πολιτιστικής στάσης (μην ανησυχείτε- έχουμε την ίδια στάση-) και αυτοί που κατηγορούνται έχουν κάποιον άλλον να κατηγορούν και η ίδια ιστορία συνεχίζεται… Έως τη στιγμή που ένας θαρραλέος “ηγέτης” εμφανίζεται.\nΑν θέλουμε πραγματικά να γνωρίζουμε τους πραγματικούς λόγους που προκάλεσαν την κρίση πρέπει να πάμε πίσω στην παιδική ηλικία μας να θυμηθούμε τις κοινές μας μνήμες.\nΌταν ήμασταν μικρά παιδιά και χτυπούσαμε τα πόδια μας ή το κεφάλι μας στην γωνιά κάποιου τραπεζιού, κάποιος από τους γονείς μας χτυπούσε το “αθώο” τραπέζι για να το τιμωρήσει ώστε να σταματήσουμε να κλαίμε.\nΑυτό είχε ως αποτέλεσμα να “μάθουμε” ότι ποτέ δεν κάνουμε εμείς λάθος αλλά οι άλλοι.\nΑυτό είναι μια παιδική ανάμνηση που έχει σαν αποτέλεσμα να μαθαίνουμε να κατηγορούμε τους άλλους αλλά ποτέ τον εαυτό μας.\nΣτην ζωή τα πάντα έχουν ένα κύκλο, έτσι και η κρίση στην Ελλάδα είναι μέρος ενός κύκλου πράγμα που σημαίνει ότι μετά τις σκοτεινές μέρες σύντομα θα έρθουν οι φωτεινές.\nΑπό την άλλη πλευρά η Ελλάδα τα τελευταία είκοσι χρόνια είχε σημαντικές δημόσιες δαπάνες. Για παράδειγμα τα δισεκατομμύρια Ευρώ που δαπανήθηκαν για να φιλοξενηθούν οι Ολυμπιακοί Αγώνες.\nΤεράστια ποσά έχουν δαπανηθεί σε άλλες υποδομές που σχετίζονται με τις επενδύσεις και όλα αυτά πρέπει να καλύπτονται από τον Έλληνα φορολογούμενο.\nΜπορούμε να υποθέσουμε, επίσης, ότι η Ε.Ε φαίνεται να έχει εγκαταλείψει την Ελλάδα. Σε ένα πρόσφατο σχόλιο ένας Γάλλος πολιτικός, είχε πει ότι η Ελλάδα “Δεν είναι πραγματικά ένα μέρος της Ευρώπης, αλλά περισσότερο ένα μέρος της Ανατολής”.\nΗ ελληνική κουλτούρα είναι παρόμοια με εκείνη της Τουρκίας, αλλά ένα από τα βασικά ζητήματα είναι ότι η Ελλάδα δεν έχει επενδύσει στη βιομηχανία, είτε πρόκειται για υψηλή τεχνολογία είτε συμβατικές κατασκευές.\nΗ ελληνική κυβέρνηση δεν έχει δώσει κίνητρα στην επιχειρηματική κοινότητα και ως εκ τούτου η Ελλάδα δεν ήταν σε θέση να αναπτύξει σε υψηλό επίπεδο την ικανότητά της να παράγει προϊόντα και να αυξήσει την προστιθέμενη αξία των εξαγωγικών πωλήσεων.\nΜιλώντας σαν Τουρκάλα, πιστεύω ότι οι συμπολίτες μου θεωρούν ότι η Ελλάδα έχει εγκαταλειφθεί από τους Ευρωπαίους εταίρους της, και ότι θα πρέπει να σταθεί μόνη της και να ζητήσει βοήθεια από τους γείτονες τις τόσο οικονομική όσο και πολιτική.\nΗ φιλία της Τουρκίας προς την Ελλάδα είναι ειλικρινής και έχει ρίζες. Είναι μια σχέση που θα μπορούσε να αποδειχθεί καρποφόρα στο μέλλον. Υπάρχουν πολλοί στην Τουρκία που πιστεύουν κάτι τέτοιο.\nΔιάβασα στο μπλογκ σου ότι επισκέφθηκες τη Θεσσαλονίκη. Πώς ήταν η φιλοξενία; Έχεις επισκεφτεί άλλες πόλεις; Ποια η γνώμη σου για τους Έλληνες;\nΗ επίσκεψή μου στη Θεσσαλονίκη ήταν μία από τις καλύτερες αναμνήσεις της ζωής μου, αν και ήταν μόνο ένα διήμερο ταξίδι.\nΠερπάτησα στους δρόμους, χάζεψα στα καταστήματα, επικοινώνησα με τους ανθρώπους όσο καλύτερα μπορούσα στα Ελληνικά.\nΌταν πήγα τα Ελληνικά μου ήταν φτωχότερα από ότι είναι τώρα. Σταμάτησα σε πολλά καταστήματα, βιβλιοπωλεία, εστιατόρια. Δεν είχα ιδέα πόσο φιλόξενοι είναι οι άνθρωποι. Με έκαναν να νιώθω σαν στο σπίτι μου.\nΚάθε φορά που τους έλεγα ότι είμαι από την Κωνσταντινούπολη είδα τα μάτια τους να λάμπουν, να μου δίνουν ένα μεγάλο χαμόγελο.\nΈνας πωλητής μου έδωσε ένα χάρτη της Θεσσαλονίκης ως δώρο. Το ξενοδοχείο όπου έμεινα είχε μια υπέροχη θέα στη θάλασσα. Στην ταράτσα του έφαγα ένα καταπληκτικό πρωινό.\nΔεν μπορώ να ξεχάσω ότι πέρασα μιάμιση ώρα σε ένα βιβλιοπωλείο δίπλα στη θάλασσα όπου “πάλεψα” να βρω ορισμένα βιβλία τα οποία μπορούσα να καταλάβω τι έγραφαν.\nΗ Θεσσαλονίκη μοιάζει πολύ με την πόλη όπου γεννήθηκα, την Σμύρνη. Η ακτή της έχει τόσα πολλά μπαρ και εστιατόρια που μου θυμίζουν την ακτή της Σμύρνης.\nΕίναι το μοναδικό μέρος που έχω επισκεφτεί μέχρι στιγμής στην Ελλάδα. Όπως ανέφερα και πριν, έχω σχεδιάζει να κάνω πολλά ταξίδια το 2013 να δω την Αθήνα, την Κέρκυρα, τη Χαλκιδική και μερικά άλλα νησιά.\nΕλπίζω να ακούσω ξανά τον Μάριο Φραγκούλη. Είναι ένα πρόσωπο που εκτιμώ. Την “προσωπικότητα” του τη φωνή και τη μουσική του.\nΕύχομαι μια μέρα να τον συναντήσω και να τον γνωρίσω προσωπικά. (σ.σ Η Nur έχει γράψει στο προσωπικό της Μπλογκ για τον Μάριο Φραγκούλη και μου ζήτησε εάν μπορώ να το τονίσω στη συνέντευξη).\nΔιαβάστε ΕΔΩ το μπλογκ της Nur για τον Μάριο Φραγκούλη.\nΠιστεύεις ότι ο “πόλεμος” μεταξύ των δυο λαών είναι πολιτικός;\nΠοιος πόλεμος; Ας βγούμε τυχαία στο δρόμο να ρωτήσουμε όσους έχουν επισκεφτεί την Τουρκία εάν αντιμετώπισαν κάποιο πρόβλημα κατά τη διάρκεια της επίσκεψής τους. Εγώ μίλησα πιο πάνω για την εμπειρία μου.\nΗ λεγόμενη “έχθρα” που υπάρχει ιστορικά μεταξύ των Ελλήνων και των Τούρκων είναι ένα πολιτικό μανιφέστο το οποίο δυστυχώς ορισμένοι άνθρωποι το πιστεύουν καθώς έχουν υποστεί πλύση εγκεφάλου πιστεύοντας ότι υπάρχουν μεγάλες διαφορές ανάμεσα στους δύο λαούς.\nΈλληνες και Τούρκοι έζησαν δίπλα-δίπλα για πολλές γενιές (και εξακολουθούν να ζουν), τόσο στην Τουρκία όσο και στην Ελλάδα.\nΈλληνες και Τούρκοι έχουν πολλά κοινά. Οι τεράστιες πολιτιστικές ομοιότητες, η κουζίνα σε μεγάλο βαθμό, η μουσική, η κοινωνική ηθική έχει ομοιότητες.\nΟι εκάστοτε ξένες κυβερνήσεις που ενδιαφέρθηκαν για την Ελλάδα τη χρησιμοποίησαν για τη γεωπολιτική της θέση επιβάλλοντας λανθασμένες ιδέες στο μυαλό των λαών και έτσι εξελίχθηκε η έχθρα.\nΔεν έχω ξαναδεί δύο έθνη, που να αγαπιούνται τόσο αληθινά μεταξύ τους. Οι αιτίες για όσα αρνητικά συναισθήματα υπάρχουν, έχουν τις ρίζες τους στην πολιτική, ωστόσο τη σύγχρονη εποχή, νομίζω ότι Έλληνες και Τούρκοι γνωρίζουν ότι μεταξύ τους υπάρχουν στενοί δεσμοί.\nΔεν μπορούμε να αφήσουμε τη φιλία μας να καταστρέφεται από “ατυχείς” δηλώσεις κάποιων πολιτικών. Όπως οι περισσότεροι στην Τουρκία, μεγάλωσα με το εξής ρητό: “Ειρήνη στη χώρα μου, ειρήνη στον κόσμο”. Αυτό το ρητό το κληρονομήσαμε από τον Μουσταφά Κεμάλ Αττατούρκ και τα πιστεύω του φιλόσοφου και ποιητή Μεβλάβα Ρούμι.\nΠάντα διδασκόμασταν ότι σε κάθε περίπτωση, η Τουρκία θα προσπαθεί πάντα να σώσει την Ειρήνη.\nΣτην Ελλάδα και στην Τουρκία υπάρχουν σίγουρα άνθρωποι που διατηρούν την “έχθρα”. Προσωπικά φέρομαι σε αυτούς τους ανθρώπους με αγάπη. Και όταν τους συναντώ, προσπαθώ να έχω κερδίσει την αγάπη και τον σεβασμό τους. Δεν πρέπει ποτέ να ξεχνάμε ότι η αγάπη, που ίσως είναι λόγος ύπαρξης του σύμπαντος, είναι πάνω απ’ όλα. Όπως είπε και ο Σοφοκλής: “Η αγάπη επικρατεί του πολέμου”.\nΤέλος, θα ήθελα να συνοψίσω, με ένα ποίημα Σούφι: “Άσε μας να γίνουμε φίλοι για μια φορά. Άσε μας να κάνουμε εύκολη τη ζωή μας. Άσε μας να αγαπάμε και να μας αγαπούν. Η Γη δεν θα μείνει σε κανέναν”.


Αρχική » Συναγερμοί » Συναγερμοί επιχειρησεων\nΑναθέσετε στην επιχείρησή μας την μελέτη του επαγγελματικού σας χώρου, προκειμένου να θωρακίσουμε την ασφάλειά σας!\nΈνα ολοκληρωμένο σύστημα ασφαλείας επιχείρησης αποτελείται από την κεντρική μονάδα του συστήματος, το πληκτρολόγιο χειρισμού του, τους αισθητήρες περιμετρικής προστασίας, τους αισθητήρες κίνησης εσωτερικού χώρου, καθώς και τις σειρήνες του.\nΓιατί να επιλέξετε την TZAVIDIS SECURITY για το συναγερμό της επιχείρησής σας:\nΓιατί ο συναγερμός που θα σας προτείνουμε, κατόπιν λεπτομερούς μελέτης τόσο των αναγκών σας, δε θα είναι ένα τυποποιημένο σύστημα συναγερμού. Θα είναι ένα σύστημα ασφαλείας που θα σχεδιαστεί ειδικά για εσάς, την επιχείρησή σας και τις πραγματικές σας ανάγκες σας.\nΓιατί δυνάμεθα να μελετήσουμε τις ανάγκες του χώρου σας, κατά την διάρκεια της κατασκευής του και να σχεδιάσουμε για σας, μια ολοκληρωμένη μελέτη για την εγκατάσταση του καταλληλότερου για σας συστήματος ασφαλείας.\nΕμπιστευθείτε την εταιρεία μας TZAVIDIS SECURITY με το έμπειρο, με υψηλή τεχνογνωσία και αδειοδοτημένο προσωπικό για την προσωπική σας ασφάλεια, αλλά και την ασφάλεια της περιουσίας σας. Στόχος μας το πιο άρτιο αποτέλεσμα για την αισθητική και την προστασία του χώρου σας.


Αυτοί ήταν οι νικητές του διαγωνισμού Sports! | Photo Contest\nΟ διαγωνισμός Sports ήταν ένας διαγωνισμός όπου στην αρχή περιμέναμε να μαζέψει εκατοντάδες συμμετοχές! Αν και οι συμμετοχές ξεπέρασαν τις 200, φαίνεται πως το θέμα του διαγωνισμού δεν ήταν τόσο εύκολο όσο νομίζαμε. Το είχαμε ανακοινώσει LIVE δίνοντας όπως πάντα μερικές ιδέες, συμβουλές και ερεθίσματα για να βγείτε και να φωτογραφίσετε.\nΠαρόλο τις "λίγες" - συγκριτικά με άλλους διαγωνισμούς - συμμετοχές, η ποιότητα των φωτογραφιών ήταν όπως πάντα εντυπωσιακή. Οι νικητές ανακοινώθηκαν και αναδείχθηκαν μέσα από την LIVE μας εκπομπή Photolive. Συζητήσαμε και σχολιάσαμε τις νικήτριες λήψεις πάντα παρέα με όλους εσάς στα σχόλια.\nΣυγχαρητήρια σε όλους τους νικητές αλλά και τους συμμετέχοντες! Παρακάτω σας παρουσιάζουμε με τυχαία σειρά τις φωτογραφίες που ξεχωρίσαμε και αναδείξαμε και στο βίντεο. Πατώντας το όνομα του κάθε φωτογράφου κάτω από τη φωτογραφία, μπορείτε να τον ακολουθήσετε και να δείτε περισσότερη από τη δουλειά του.\nΗ φωτογραφία ανήκει στο χρήστη Georgios Evangellopoulos\nΗ φωτογραφία ανήκει στο χρήστη Θέμιδα Ζήδρου\nΗ φωτογραφία ανήκει στο χρήστη Νίκος Τζανόπουλος\nΗ φωτογραφία ανήκει στο χρήστη Niki Riga\nΗ φωτογραφία ανήκει στο χρήστη nikos dionysiou\nΗ φωτογραφία ανήκει στο χρήστη Mary Paraskevopoulou\nΑπόψε, 06/05 και ώρα 21:30 ζωντανά στο κανάλι μας στο YouTube!


Γήπεδο Γκολφ Emerald Canyon, Parker Strip: Ενοικιαζόμενα για διακοπές | HomeAway\nΓήπεδο Γκολφ Emerald Canyon\nΓήπεδο Γκολφ Emerald Canyon: Βρείτε τις καλύτερες επιλογές τουριστική κατοικίας για τις διακοπές σας.\nΑρχική σελίδα με θέα στο Havasu Springs με θέα στη λίμνη\nΤο Buffalo House - Absolutley μοναδικό! Δεχόμαστε σκυλιά\nΚαλαίσθητη ήσυχη εξοχική κατοικία με ασφαλή χώρο στάθμευσης\nΕξοχικό σπίτι που είναι κοντά σε όλες τις δραστηριότητες αναψυχής, ψώνια\nΠΕΡΙΣΣΟΤΕΡΟ ΜΠΡΟΣΤΙΝΟ ΚΟΝΔΟ ΜΕ ΝΤΟΥΚ!\nΝΟΜΟΣ CONDO - Ημέρα της ημέρας της MOM - MARINA 1/2 Mile\nΓήπεδο Γκολφ Emerald Canyon, Parker Strip: Πού να μείνετε;\nΓήπεδο Γκολφ Emerald Canyon: Στις καταχωρίσεις των καταλυμάτων μας για το 2020, θα βρείτε 373 διαφορετικά εξοχικά σπίτια. Από 285 Οικίες έως 34 Διαμερίσματα, επιλέξτε το ιδανικό κατάλυμα για τις διακοπές σας ή για ένα σαββατοκύριακο. Με τη HomeAway θα νιώθετε όπως στο σπίτι σας.\nΜπορώ να νοικιάσω Οικίες σε Γήπεδο Γκολφ Emerald Canyon;\nΝαι, φυσικά. Η HomeAway προσφέρει 285 Οικίες σε Γήπεδο Γκολφ Emerald Canyon. Άλλοι δημοφιλείς τύποι ενοικιαζόμενων καταλυμάτων σε Γήπεδο Γκολφ Emerald Canyon περιλαμβάνουν:\nΜπορώ να βρω κατάλυμα διακοπών σε αυτόν τον προορισμό (Γήπεδο Γκολφ Emerald Canyon) με την επιλογή: πισίνα;\nΝαι, μπορείτε να διαλέξετε το κατάλυμα διακοπών που προτιμάτε με αυτήν την επιλογή (πισίνα) ανάμεσα στα 250 τουριστικά καταλύματά μας σε Γήπεδο Γκολφ Emerald Canyon. Χρησιμοποιήστε τη μπάρα αναζήτησής μας για να αποκτήσετε πρόσβαση στα διαθέσιμα self catering καταλύματα.\nΜπορώ να κλείσω ένα κατάλυμα για διακοπές απευθείας online ή αμέσως κοντά σε Γήπεδο Γκολφ Emerald Canyon;\nΝαι, η HomeAway προσφέρει μια επιλογή 370 διαθέσιμων τουριστικών καταλυμάτων για απευθείας κράτηση online και 208 για άμεση κράτηση κοντά σε Γήπεδο Γκολφ Emerald Canyon. Μην περιμένετε, ρίξτε μια ματιά στα self-catering καταλύματά μας μέσω της μπάρας αναζήτησής μας και ετοιμαστείτε για το επόμενό σας ταξίδι σε Γήπεδο Γκολφ Emerald Canyon!


Διαγωνισμός Eco Art της Energizer με την υποστήριξη του ΙΕΚ ΑΚΜΗ\nΤο ΙΕΚ ΑΚΜΗ εμπνέεται από την ecoadvanced, τη Νο1 σε διάρκεια αλκαλική μπαταρία της Energizer, την πρωτοπορία και την εφευρετικότητά της όσον αφορά την ανακύκλωση και επιχειρεί να εμπνεύσει όσο περισσότερο κόσμο μπορεί.\nΠριν από λίγο καιρό, οι ταλαντούχοι σπουδαστές του ΙΕΚ ΑΚΜΗ, κλήθηκαν να δημιουργήσουν έργα τέχνης με θέμα την ανακύκλωση, αλλά και την μπαταρία ecoadvanced.\nΤα δέκα καλύτερα έργα που ξεχώρισαν στο διαγωνισμό, παρουσιάστηκαν στη μεγάλη γιορτή δημιουργικότητας που πραγματοποιήθηκε στο The Mall Athens. Οι σπουδαστές του ΙΕΚ ΑΚΜΗ για μία ακόμη φορά ήταν οι μεγάλοι πρωταγωνιστές μιας και τα δικά τους έργα κατάφεραν να διακριθούν και να αποσπάσουν σχόλια ενθουσιασμού.\nΠροηγούμενοΑναβάθμιση του οδοφωτισμού στο Δήμο Νέας Σμύρνης και εξοικονόμηση ηλεκτρικής ενέργειας\nΕπόμενοΝέο υπερσύγχρονο «πράσινο» κτίριο για την COSMOTE e-value στον Κεραμεικό


> Προετοιμασία για Αιμοληψία - Αιμοανάλυση ΕΒΡΟΥ Μικροβιολογικό Εργαστήριο Αλεξανδρούπολη\nΝηστεία 12 ώρες προ της αιµοληψίας είναι απαραίτητη για τον προσδιορισµό των τριγλυκεριδίων, επιθυµητή για τον προσδιορισµό της ΗDL-χοληστερόλης εφόσον ενέχεται στο µεταβολισµό των τριγλυκεριδοφόρων λιιιοηρωτεϊνων ενώ δεν επηρεάζει σηµαντικά τα επίπεδα της ολικής χοληστερόλης. Παρατεταµένη νηστεία ή δίαιτα θα αλλοιώσει επίσης τα αποτελέσµατα.\nΗ θέση του πάσχοντος την ώρα της αιµοληψίας παίζει επιπρόσθετο ρόλο. Η µετάβαση από την ύπτια στην όρθια θέση συνεπάγεται απότοµη αιµοσυγκέντρωση και αύξηση της συγκεντρώσεως των λιπιδίων στο πλάσµα. Αντίθετα η συγκέντρωση της χοληστερόλης και των τριγλυκεριδίων ελαπώνεται κατά τη µετάβαση από την όρθια στην καθιστική θέση και 20 λεπτά παραµονής στην τελευταία.\nΓια να περιορισθεί λοιπόν στο ελάχιστο η επίδραση των προαναλυτικών παραγόντων στα επίπεδα των λιπιδίων, των λιποπρωτείνών και των των απολιποπρωτεϊνών συνιστάται:\nΓια τον προσδιορισµό των τριγλυκεριδίων πρέπει απαραιτήτως να προηγηθεί νηστεία 12 ωρών.\nΓια τη λήψη πλάσµατος να χρησιµοποιείται ΕDΤΑ ως αντιπηκτικό.\nΜικροβιολογικό Διαγνωστικο Ιατρείο Αιμοανάλυση ΕΒΡΟΥ, Αλεξανδρούπολη.


Εντυπωσιασμένος από την ελληνική αλληλεγγύη προς τους πρόσφυγες ο Γκουτιέρες\n12/10/2015, 13:04 9\nΣυνάντηση Τσίπρα με τον Ύπατο Αρμοστή του ΟΗΕ για τους Πρόσφυγες\nΧθες, ο κ. Γκουτιέρες βρέθηκε στη Λέσβο ενώ επισκέφθηκε και το Κέντρο Φιλοξενίας στον Ελαιώνα\nΤσίπρας: Υπάρχει στο μυαλό μας η έννοια του τι σημαίνει πρόσφυγας - Γκουτιέρες: Είναι σημαντικό ότι υπάρχει ανθρωπιά από την μεριά της Ελλάδας\nΤο προσφυγικό βρέθηκε στο επίκεντρο της συνάντησης του πρωθυπουργού Αλέξη Τσίπρα με τον ύπατο αρμοστή του ΟΗΕ για τους πρόσφυγες Αντόνιο Γκουτέρες.\nΟ Ύπατος Αρμοστής του ΟΗΕ, που έφτασε στο Μαξίμου στις 10.30 το πρωί, αναφέρθηκε στο ταξίδι του στη Λέσβο, όπου είχε την ευκαιρία να διαπιστώσει από κοντά τη διαχείριση του προβλήματος. Ο κ. Γκουτέρες μετέφερε στον πρωθυπουργό τις καλές εντυπώσεις του από την ανθρωπιά και την αλληλεγγύη που δείχνει ο ελληνικός λαός απέναντι στους πρόσφυγες.\n«Είναι μια δύσκολη κατάσταση, αλλά κάνουμε ότι καλύτερο μπορούμε» ανέφερε ο πρωθυπουργός.\nΕίμαι Πορτογάλος, οπότε καταλαβαίνω την κατάσταση. Στη χώρα μου κι εδώ είναι το ίδιο, είπε ο κ. Γκουτέρες και πρόσθεσε πως διαπίστωσε ανθρωπιά και αυτό είναι το πιο εντυπωσιακό. Βλέπουμε ότι οι άνθρωποι παίρνουν φροντίδα, είπε και επισήμανε ότι ο κόσμος θέλει να εκφράσει την αλληλεγγύη του και αυτό είναι το πιο σημαντικό. Τα προβλήματα μπορούν να λυθούν. Αν δεν υπάρχει ανθρωπιά δεν γίνεται τίποτα, επανέλαβε ο ύπατος αρμοστής του ΟΗΕ, υπογραμμίζοντας πως αυτό είναι ένα καλό παράδειγμα για την Ευρώπη.\n«Και στην Ελλάδα υπήρχαν εξαρχής δυσκολίες, αλλά η διαφορά μεταξύ προσφύγων και μεταναστών είναι ξεκάθαρη τώρα» τόνισε, από την πλευρά του, ο Αλέξης Τσίπρας και πρόσθεσε πως οι Έλληνες έχουν την εμπειρία των προσφύγων διότι στο παρελθόν πολλοί Έλληνες ήλθαν από το Αιγαίο ως πρόσφυγες.\nΈτσι, υπάρχει στο μυαλό μας η έννοια του τι σημαίνει να είσαι πρόσφυγας. Γι΄αυτό πιστεύω ότι ο κόσμος κινητοποιείται, ειδικά στη Μυτιλήνη, επισήμανε ο πρωθυπουργός, ο οποίος ανεφέρθηκε στον ρόλο των τοπικών αρχών, που, όπως σημείωσε, προσπαθούν να κάνουν ότι καλύτερο μπορούν.\nΟ Ύπατος Αρμοστής του ΟΗΕ για τους πρόσφυγες έχει ήδη επισκεφθεί το κέντρο φιλοξενίας προσφύγων στον Ελαιώνα και τη Λέσβο.\nΕργασιακά: Έρχεται πολιτική «μάχη» για το νομοσχέδιο - Στο επίκεντρο το 8ωρο\nΗ πανδημία και η υπερπαραγωγή και εξαγωγή Ελλήνων γιατρών στο εξωτερικό!\nΤι «αγνοούν» όσοι μεμψιμοιρούν για την εξωτερική πολιτική\nΔεν έχουμε όλοι μνήμη χρυσόψαρου\nΟι ωφέλειες από το Εθνικό Σχέδιο Ανάκαμψης\nΔεν έχεις; Την πάτησες\nΤα σενάρια για το Πάσχα μετά τα εμβόλια και τα self test\nΝα ψηφίσει η Μαρία Πορτοκάλος;\n14/04/2021, 22:21 13\nΤο «ευχαριστώ» Μητσοτάκη στο Ίδρυμα Σταύρος Νιάρχος: Δώρισε δύο αεροπλάνα και δύο ελικόπτερα στο ΕΚΑΒ\n14/04/2021, 21:27 2


ΠΡΟΣΦΟΡΑ: Πιο οικονομικές τώρα οι ενοικιάσεις! - Ευβοϊκή Γνώμη online- Ειδήσεις και νέα από όλη την Εύβοια\nΠΡΟΣΦΟΡΑ: Πιο οικονομικές τώρα οι ενοικιάσεις!\n19 Μαΐου 2017, 20:14\nTο έχετε ανοίκιαστο για πολύ καιρό; Πιστεύετε ότι δεν θα βρείτε ενοικιαστή; Η «Γνώμη» έρχεται να σας βγάλει από το αδιέξοδο του ακινήτου που …κάθεται και δεν αποδίδει τίποτα στον ιδιοκτήτη του.\nΣυνεχίζεται και αυτή την εβδομάδα η σημαντική έκπτωση 25% σε όλες τις αγγελίες ενοικίασης ακινήτων. Το Τμήμα Μικρών Αγγελιών της «Γνώμης» είναι έτοιμο να σας βοηθήσει για να συντάξετε μια ελκυστική αγγελία ενοικίασης.\nΧάρις στους χιλιάδες φανατικούς αναγνώστες της εφημερίδας, είμαστε σίγουροι πως θα καταφέρετε να έρθετε κοντά στον επόμενο ενοικιαστή σας, όπως άλλωστε έχει συμβεί με εκατοντάδες Ευβοείς που εμπιστεύτηκαν τις μικρές μας αγγελίες.\nΗ έκπτωση ισχύει για όλες τις αγγελίες ιδιωτών ανεξαρτήτως τύπου γραμμάτων και χρώματος. Τα γραφεία μας στην οδό Αθηνάς 4 (δίπλα από τα ΕΛΤΑ Χαλκίδας) είναι ανοιχτά ώρες καταστημάτων, αλλά και τα μεσημέρια για την καλύτερη εξυπηρέτησή σας.\nΜπορείτε να στείλετε την αγγελία σας και με mail στο evognomi@otenet.gr και άμεσα θα έχετε την προσφορά μας, αλλά και το ενδεδειγμένο κείμενο για μια αποδοτική αγγελία!\nΗ Κορρές μπαίνει στην αγορά της Κίνας\n[20/05/2018 - 19:20]\nΜέσω ηλεκτρονικών καταστημάτων ...περισσότερα\nΤο IKEA έβαλε πελάτες να βρίζουν ένα φυτό και να επαινούν ένα άλλο - Να τι έγινε μετά (VIDEO)\n[20/05/2018 - 18:59]\nΤα φυτά ...ακούνε, όταν τους μιλάμε! ...περισσότερα\nΗ Μασούτης αγόρασε την Προμηθευτική\n[19/05/2018 - 18:04]\nΓια να επεκταθεί στην κεντρική Ελλάδα ...περισσότερα\nΚατασκευάστηκε το 500αράκι υπ΄ αριθμόν 2.000.000\n[18/05/2018 - 17:30]\nΞεχωριστή ημέρα για τη Fiat ...περισσότερα


Προσκλήσεις τιμή σε Νέα Ιωνία | Αγορά προσκλήσεις Ελλάδα φτηνά λιανικά ή χοντρικά σε 2 προμηθευτών | AllBiz\nALL.BIZΕλλάδαΝέα ΙωνίαΝέα Ιωνία productsΒιομηχανία εκτύπωσηςΈντυπαΈντυπα για χρεόγραφαΠροσκλήσεις\nΠροσκλήσεις σε Νέα Ιωνία\nΒρέθηκε: 3 products← Επιστροφή στην ενότητα "Έντυπα για χρεόγραφα"\nΣας περιμένουμε με χαρά να συζητήσουμε μαζί, προτείνοντάς σας ιδέες, αλλά και για να σας ενημερώσουμε για ό,τι αφορά το μυστήριο της Βάπτισης. Η πολυετή πείρα μας στη διοργάνωση της βάπτισης σας προσφέρει ολοκληρωμένες λύσεις. Επώνυμα βαπτιστικά ρούχα aslanis baby & Makis Tselios baby σε τιμές s Περισσότερα\nΗ εταιρεία εξυπηρετεί άμεσα και ποιοτικά τους συνεργάτες της ενώ αναλαμβάνει ειδικές κατασκευές σε έντυπα και προσκλητήρια. Περισσότερα\nΚύριο μέλημα είναι η προσφορά άριστης ποιότητας προϊόντων σε λογικές τιμές ώστε να επιταχύνεται η καλύτερη ικανοποίηση των αναγκών των πελατών της. Περισσότερα\nΠροσκλητήρια Γάμου και Βάπτισης Ξεχωριστές και πρωτότυπες προτάσεις για τις πιο ιδιαίτερες στιγμές. Επιλέξτε από τη συλλογή μας αυτό που σας ταιριάζει ή ελάτε να κατασκευάσουμε μαζί το προσκλητήριο των ονείρων σας. Περισσότερα\nΠροσκλήσεις γάμου - βάπτισης. Σημαντικές στιγμές στη ζωή μας. Αν αναζητάτε κάτι πρωτότυπο και έξυπνο. Ξεχωριστές ιδέες που θα δώσουν το προσωπικό σας στίγμα, το Ωκύτυπον αποτελεί τη σωστή επιλογή. Περισσότερα\nΣτην τιμή περιλαμβάνετε ο φάκελος και η εκτύπωση - ΔΕΝ περιλαμβάνονται τα έξοδα αποστολής - τα παραλαμβάνετε ανοιχτά και όχι δεμένα Περισσότερα\nΠροσκλητήρια βάπτισης SC-Β1001Α για αγόρια - ψάρι 13Χ19,5εκ. Περισσότερα\nΔιαθέτουμε μεγάλη ποικιλία σε είδη γάμου και είδη βάπτισης όπως μπομπονιέρες γάμου, μπομπονιέρες βάπτισης, μοντέρνα προσκλητήρια γάμου, προσκλητήρια βάπτισης, βαπτιστικά ρούχα για αγόρι και κορίτσι, λαμπάδες και κουτιά, στέφανα γάμου, βιβλία ευχών και μαρτυρικά. Περισσότερα\nΥπέροχα προσκλητήρια Γάμου των εταιριώνΜάστορας και Canto Περισσότερα\nΠροσκλητήρια γάμου ΓΦ01. Τιμή: 0,70 € / τεμαχιο Περισσότερα\nΣε ολα τα προσκλητηρια αλλαζει η γραμματοσειρα και το χρωμα της σε καποια και τα χαρτια αλλα οχι σε ολα για περισσοτερες πληροφοριες επικοινωνηστε μαζι μας. Περισσότερα\nΦορεματα για Παρανύμφους – Flower Girls. Βιβλια ευχων Γάμου Χειροποίητα – Ηandmade Guest books. Μπομπονιερεσ Γάμου – Wedding Favors. Προσκλητηρια Γάμου Χειροποίητα. Περισσότερα


Ευνουχισμός και κατεβασμένα υποταγμένα κεφάλια - 3pointmagazine\nΣτο μέτρο, στα καταστήματα, στις πλατείες, παντού κυριαρχεί μία αποπνικτική βουβαμάρα. Τα χαμόγελα συνιστούν φαινόμενο υπό εξαφάνιση, η αισιοδοξία έχει παραχωρήσει τη θέση της στην μεμψιμοιρία και ο περίφημος ξεσηκωμός για την ώρα μένει στα λόγια. Ήμασταν πάντα έτσι όμως; Τι άλλαξε από το 1996 όταν το 97,1% του κόσμου έδινε όρκο πολέμου σε περίπτωση καταπάτησης των δικαιωμάτων του, όπως αυτά της ασφάλισης και της περίθαλψης; Το 3-point-magazine σας παραθέτει τις απόψεις των πολιτών πριν από 15 χρόνια και πως αυτές έμειναν στο ράφι, στη θέα της αυταρχικής επέλασης των Δ.Ν.Τ και της κυβέρνησης\nΤο ενδεχόμενο της κατάργησης της κρατικής περίθαλψης και ασφάλισης σύμφωνα με έρευνα που δημοσιεύτηκε στην εφημερίδα ΝΕΑ, θα προκαλούσε την οργή του 97,1% των πολιτών.\nΤι ακολούθησε: Υποχρηματοδότηση της Υγείας, υποβάθμιση των δημόσιων νοσοκομειακών μονάδων, κατάργηση αρκετών εξ’ αυτών, σημαντικότατες μειώσεις μισθών και πάγωμα των προσλήψεων.\nΜε αριθμούς: Στόχος σύμφωνα με την κυβέρνηση είναι η επίτευξη της μείωσης κατά 50% των κλινικών. Ήδη σε αρκετές από αυτές μπήκε λουκέτο. Είναι χαρακτηριστικό, ότι τα κρεβάτια μειώθηκαν κατά 20%, τη στιγμή που αυξήθηκαν κατά 25% οι ασθενείς, ενώ ψαλιδίστηκαν ακόμα κατά 15%, οι θέσεις προσωπικού!\nΤο ενδεχόμενο της κατάργησης της δωρεάν παιδείας θα προκαλούσε την οργή του 94,9% των πολιτών.\nΤι ακολούθησε: Ξεφύτρωσαν σταδιακά μπόλικα ιδιωτικά κολλέγια, τα οποία κατά τα λεγόμενα της εκάστοτε κυβέρνησης, μπορούσαν να βοηθήσουν μέσω του ανταγωνισμού τα αντίστοιχα δημόσια. Επιχείρημα φούσκα, καθώς το μεγαλύτερο πρόβλημα της ελληνικής δημόσιας παιδείας, ήταν η σταδιακή απαξίωση της σε όλα τα επίπεδα .Κάκιστες κτιριακές υποδομές, σημαντικότατες ελλείψεις σε δυναμικό και μείωση με την πάροδο του χρόνου, των αυτονόητων προνομίων στους φοιτητές.\nΠλέον το σχέδιο σωτηρίας μπορεί να υλοποιηθεί σύμφωνα με τους κυβερνώντες από εξειδικευμένους manager, χωρίς την παρέμβαση των φοιτητών και με την εξασφάλιση χορηγών. Με άλλα λόγια μετατροπή του Πανεπιστημίου σε επιχείρηση. Εκτός των άλλων μειώνεται η δύναμη της φωνής των φοιτητικών συλλόγων, ενώ ο προϋπολογισμός βυθίστηκε στο εξευτελιστικό 2,75% του Α.Ε.Π. Παράλληλα επιταχύνθηκαν οι διαδικασίες συγχώνευσης σχολείων και πανεπιστημίων, κίνηση που σε καμία περίπτωση δεν βελτίωσε το επίπεδο της δημόσιας παιδείας. Κάθε άλλο. Αν θέλει κάποιος να σπουδάσει, θα πρέπει να έχει κάποια σεβαστά οικονομικά αποθέματα…\nΤο ενδεχόμενο της κατάργησης της ελευθερίας του Τύπου θα προκαλούσε την οργή του 87% των πολιτών…\nΤι ακολούθησε: H έννοια της ελευθερίας ενσαρκώνει ένα όρο, που έχει στενούς δεσμούς με το σχετικό. Ωστόσο, ακόμα και αν κινηθούμε εντός των ορίων αυτής της συμβατικής μορφής ελευθερίων που μας παραχωρήθηκαν με αργούς ρυθμούς από το 1974 και έπειτα, διαπιστώνουμε πως κάποιες φωνές ενοχλούν. Βγάζοντας έξω από την έρευνα μας τα απολύτως ελεγχόμενα μέσα ενημέρωσης, καταβάλλονται ισχυρότατες προσπάθειες τοποθέτησης φίμωτρου σε εναλλακτικές σελίδες, με το φακέλωμα των ιδιοκτητών τους και την κατά περίπτωση ενεργοποίηση ενός αλλοιωμένου Συντάγματος. Τα χειρότερα έρχονται…\nΤο ενδεχόμενο της κατάργησης του δικαιώματος ψήφου, θα προκαλούσε την οργή του 82,5% των πολιτών…\nΤι ακολούθησε: Δεν απαιτείται ιδιαίτερη ανάλυση. Η κυβέρνηση είναι μη εκλεγμένη και η ημερομηνία των εκλογών μοιάζει με γρίφο…\nΤο ενδεχόμενο της κατάργησης του δικαιώματος της απεργίας θα προκαλούσε την οργή του 69,3% των πολιτών…\nΤι ακολούθησε: Το μόνο ίσως που δεν έχει πεταχτεί στον κάλαθο των αχρήστων. Υπάρχουν φυσικά φαινόμενα έντονης εργοδοτικής πίεσης προς του εργαζόμενους, που αποφέρει αποτελέσματα για τις κεφαλές αυτής της νοσηρής κατάστασης, αλλά υπάρχουν ουκ ολίγα παραδείγματα ισχυρότατων κινητοποιήσεων. Το ανασταλτικό στοιχείο δημιουργίας ενός μεγάλου αντιστασιακού κινήματος, είναι η αδυναμία εύρεσης της χρυσής τομής για την επίτευξη της πολυπόθητης ενότητας…\nΣυμπέρασμα: Ο ευνουχισμός των θέλω και πιστεύω μας είναι γεγονός. Το εντυπωσιακό της υπόθεσης όμως, είναι η παθητική στάση που δείχνουμε κατά βάση. Αν μπορούμε ίσως να περηφανευόμαστε για κάτι είναι το σημαντικό πλήγμα που δέχτηκαν οι ιθύνοντες των πελατειακών παιχνιδιών. Συνολικά όμως, παραμένουμε σε λήθαργο…\nΔΝΤΕλλάδαπριν και μετά\nΠοιος είναι αυτός ο Άγιος Βαλεντίνος τελικά;\nLife against stories\nΑόρατοι άνθρωποι, του Παντελή Μπουκάλα


Πέμπτη, 23 Μαρτίου 2017 12:00\nΤα ω-3 και ω-6 λιπαρά οξέα είναι πολυακόρεστα λιπαρά οξέα που ο οργανισμός δεν συνθέτει μόνος του, γι’ αυτό πρέπει να τα λαμβάνουμε μέσω των τροφών ή συμπληρωμάτων.\nΤα ω-3 και ω-6 λιπαρά οξέα είναι πολύ ευεργετικά για την υγεία, καθώς προστατεύουν από τη φλεγμονή και ενισχύουν την αντιοξειδωτική άμυνα του οργανισμού.\nΣήμερα, οι επιστήμονες πιστεύουν ότι ο βασικός λόγος εκδήλωσης των προβλημάτων μνήμης στους ανοϊκούς ασθενείς είναι η παρουσία δύο μεγάλων μορίων στον εγκέφαλο, της Ταυ και της αμυλοειδούς πρωτεΐνης. Οι πρωτεΐνες αυτές αρχίζουν να συσσωρεύονται στον εγκέφαλο έως και 20 χρόνια πριν την έναρξη της νόσου.\nΟι ερευνητές μελέτησαν δείγματα εγκεφαλικού ιστού από 43 άτομα, 57-95 ετών. Συνέκριναν τις διαφορές στα μικρά μόρια σε τρεις ομάδες: 14 άτομα με υγιείς εγκεφάλους, 15 που είχαν υψηλά επίπεδα Ταυ και αμυλοειδούς πρωτεΐνης αλλά χωρίς προβλήματα μνήμης και 14 κλινικά διαγνωσμένων με νόσο Αλτσχάιμερ.\nΕπίσης, εξέτασαν τρεις διαφορετικές περιοχές του εγκεφάλου, μία που έχει λίγη Ταυ και αμυλοειδές, μία που έχει περισσότερη Ταυ πρωτεΐνη και μια άλλη που έχει περισσότερο αμυλοειδές. Τα κύρια μόρια που ήταν διαφορετικά ήταν έξι μικρά λιπαρά, περιλαμβανομένων των ωμέγα, που άλλαζαν εν αφθονία σε διαφορετικές εγκεφαλικές περιοχές.\nΩΜΕΓΑ ΛΙΠΑΡΑ ΟΞΕΑ ΚΑΙ ΑΛΤΣΧΑΙΜΕΡ · ΚΑΛΑ ΛΙΠΑΡΑ ΟΞΕΑ ΩΜΕΓΑ 3 · ΩΜΕΓΑ ΤΡΙΑ ΛΙΠΑΡΑ ΟΞΕΑ · ΩΜΕΓΑ ΕΞΙ ΛΙΠΑΡΑ ΟΞΕΑ · ΑΛΤΣΧΑΙΜΕΡ · ΑΝΟΙΑ · ΑΝΟΙΑ ΚΑΙ ΑΛΤΣΧΑΙΜΕΡ


Μάθημα: Δίκτυα Κινητών Επικοινωνιών\n4 (2 ώρες Θεωρία, 2 ώρες Φροντιστήριο)\nΒασικές Αρχές. Διάδοση και Παρεμβολές. Αρχιτεκτονική Κυψελωτών Συστημάτων. Συστήματα Κινητών Επικοινωνιών 2ης, 2.5ης και 3ης Γενιάς. Συστήματα 4ης Γενιάς. Βασικές Λειτουργίες Δικτύων Κινητών Επικοινωνιών. Αρχές Σχεδίασης Δικτύων Κινητών Επικοινωνιών. Τεχνικές Ανάθεσης Πόρων. Διαχείριση Ραδιοδιαύλων. Διαχείριση Κινητικότητας. Αλγοριθμικές Τεχνικές Διαπομπής. Συστήματα Σηματοδοσίας.\nΣτόχος του μαθήματος αποτελεί η κατανόηση και εκμάθηση των τεχνολογιών δικτύων κινητών επικοινωνιών. Στο πλαίσιο αυτό περιλαμβάνεται ένας ευρύς κύκλος θεματολογίας που επιχειρεί να δώσει μία σφαιρική εικόνα των δικτύων κινητών επικοινωνιών και των μεθόδων που χρησιμοποιούνται για το σχεδιασμό, την ανάπτυξη, τη διαχείριση και την αξιολόγησή τους.\nΗ διδασκαλία του μαθήματος γίνεται μέσω διαλέξεων με συζήτηση και ενεργή συμμετοχή των φοιτητών. Οι διαλέξεις υποστηρίζονται με παρουσιάσεις σε power point, οι οποίες είναι διαθέσιμες στους φοιτητές μέσω της πλατφόρμας ασύγχρονης τηλεκπαίδευσης. Η εκπαίδευση των φοιτητών συνδυάζει επιπρόσθετα θεματικά παραδείγματα και ασκήσεις εμβάθυνσης.\nΗ αξιολόγηση του μαθήματος γίνεται με γραπτές εξετάσεις στη μέση και το τέλος του εξαμήνου, οι οποίες περιλαμβάνουν ερωτήσεις ανάπτυξης, πολλαπλών επιλογών και ασκήσεις που καλύπτουν την ύλη του μαθήματος (30% και 70%, αντίστοιχα). Επιπρόσθετα, οι φοιτητές παραδίδουν κατά τη διάρκεια του εξαμήνου σειρές εργασιών.\nΜ. Θεολόγου, "Δίκτυα Κινητών και Προσωπικών Επικοινωνιών", 2η Έκδοση, 2010, Εκδόσεις Τζιόλα.\nW. Stallings, "Ασύρματες Επικοινωνίες και Δίκτυα", 1η Έκδοση, 2007. Εκδόσεις Τζιόλα.


«Η χλεύη των φυλακισμένων»! – The Panhellenic Post\nΚαλά, η ευρηματικότητα των Ελλήνων είναι γνωστή. Η ευρηματικότητα, όμως, των Ελλήνων βαρυποινιτών αξεπέραστη!\nΙδού το σύνθημα που τις τελευταίες μέρες, μετά την προφυλάκιση του Άκη Τσοχατζόπουλου, δονεί τις φυλακές Κορυδαλλού απευθυνόμενο προς τον πρώην ισχυρό άνδρα του ΠΑΣΟΚ και υπουργό σχεδόν όλων των κυβερνήσεων του ΠΑΣΟΚ τόσο επί Ανδρέα Παπανδρέου, όσο και επί Κώστα Σημίτη.\nΤο σύνθημα, λοιπόν, είναι: «Έξω τα λαμόγια από τις φυλακές»!…\nΣυγγνώμη, και ποιοι θα μείνουν ΜΕΣΑ στις φυλακές;\nΑλλά δεν είναι μόνον αυτό. Να και ένα ακόμη σύνθημα των βαρυποινιτών της 1ης Πτέρυγας των φυλακών Κορυδαλλού (συγκαταλέγονται ανάμεσά τους και οι έγκλειστοι των Πυρήνων της Φωτιάς) προς την 6η Πτέρυγα του Κορυδαλλού όπου «φιλοξενούνται» οι της ομάδος Τσοχατζόπουλου: «Δεν σας θέλει ο Κορυδαλλός, πάρτε τα κλεμμένα σας κι εμπρός»!\nΠαραφράζοντας την γνωστή ρήση του αείμνηστου Γεωργίου Παπανδρέου, «γίναμε η χλεύη των φυλακισμένων»!..\nΣε λίγο βλέπω να βγαίνουν ΟΛΟΙ οι φυλακισμένοι ΕΞΩ από τις φυλακές Κορυδαλλού και να μπαίνουμε ΜΕΣΑ όλοι εμείς! Διότι με “κουτσουρεμένους” τους μισθούς και έτσι όπως έχουν ποινικοποιήσει το χρέος προς το δημόσιο, από τη μία μεριά, έχουν αυξήσει τα τιμολόγια από την άλλη, πόσοι νομίζετε θα είναι σε λίγο οι Έλληνες που δεν θα χρωστάνε 1000 ευρώ στην Εφορία ή στις ΔΕΚΟ;\nΠάντως, θα είναι αυτή “μια κάποια λύση”. Για να χωρέσουμε 4 εκατομμύρια Έλληνες στη φυλακή, θα πρέπει να χτίσουνε τόσες πολλές φυλακές που αυτομάτως θα δημιουργηθούν χιλιάδες νέες θέσεις εργασίας, θα τροφοδοτηθεί η ανάπτυξη και θα μειωθεί το έλλειμμα!\nΜπά, κάποιοι φωστήρες μας είναι ικανοί να χτίσουνε τις φυλακές με… απευθείας ανάθεση του έργου σε ξένες εταιρίες για να μην χάσουν τις… μίζες!…\nΌπως θα έλεγε και ο Κωνσταντίνος Καραμανλής, “η Ελλάδα είναι ένα απέραντο Φρενοκομείο”.\nΝαι, αλλά με “ωραίους τρελούς”!


Το ΚΚΕ αποτελεί κύρια μήτρα της Ελληνικής Αριστεράς. Σχεδόν όλες οι σημερινές εκφάνσεις της τελευταίας συνδέονται γενεαλογικά με εκείνο κατά έναν ή τον άλλο τρόπο. Είτε ευθέως, μέσα από αποχωρήσεις, διαγραφές ή διασπάσεις, είτε εμμέσως, μέσα από δευτερογενείς γενεαλογίες που διαμορφώθηκαν...\nΤο ΚΚΕ αποτελεί κύρια μήτρα της Ελληνικής Αριστεράς. Σχεδόν όλες οι σημερινές εκφάνσεις της τελευταίας συνδέονται γενεαλογικά με εκείνο κατά έναν ή τον άλλο τρόπο. Είτε ευθέως, μέσα από αποχωρήσεις, διαγραφές ή διασπάσεις, είτε εμμέσως, μέσα από δευτερογενείς γενεαλογίες που διαμορφώθηκαν από τέτοιους διαχωρισμούς.\nΟι διαχωρισμοί αυτοί ήταν συναρτημένοι με τις τομές που σημάδεψαν την πορεία του μείζονος ιστορικού και κοινωνικού φαινομένου που εν πολλοίς καθόρισε τις τύχες του "σύντομου 20ού αιώνα". Εκείνου που ονομαζόταν κάποτε "Διεθνές Κομμουνιστικό Κίνημα". Εκείνου που, μέχρι τα μισά του ίδιου "σύντομου αιώνα" και συγκροτώντας μια αντιφατική, καθόλου ανώδυνη, ενότητα, είχε κατορθώσει να επικρατήσει σε μεγάλο μέρος του πλανήτη. Γνωρίζοντας παράλληλα τις παλινωδίες, τις στροφές, τις συγκρούσεις, τις σταδιακές ή αιφνίδιες μεταλλάξεις που το εκφύλιζαν. Με τις συναφείς επιπτώσεις να εξακολουθούν, μολαταύτα, να συμβάλλουν καθοριστικά στη διαμόρφωση του σημερινού γεωπολιτικού πλαισίου παρά τα πολύ διαφορετικά μελήματα.\nΤο ΚΚΕ δεν ευτύχησε πάντα ως προς την ηγεσία, την πολιτική γραμμή ή τις σχέσεις του με τα τρέχοντα. Ακόμη και η δημιουργική ηγεμονία του την περίοδο του ΕΑΜ, εκείνη που το κατέστησε πρότυπο λαϊκότητας, ήθους και αυταπάρνησης ήταν περισσότερο αποτέλεσμα σύμφυσης μιας λαϊκής διαθεσιμότητας χωρίς όρια με τον πολιτικό της καταλύτη παρά προϊόν των ρηξικέλευθων πρωτοβουλιών μιας ούτως ή άλλως αποδυναμωμένης κομματικής ηγεσίας: ο Νίκος Ζαχαριάδης, με το ιστορικής σημασίας γράμμα που κήρυξε την Αντίσταση παντού, βρισκόταν έγκλειστος στο Νταχάου σε ολόκληρη τη διάρκεια της Κατοχής.\nΣήμερα το ΚΚΕ φαίνεται να δυστυχεί. Αλλά η αντοχή του υποδηλώνει κάτι εξαιρετικά σημαντικό. Που οφείλει να μας απασχολεί ζωτικά.\nΑπ' όσα έχω καταλάβει, οι πιο πολλοί δεν μετέχουν στο ΚΚΕ γιατί συμφωνούν με την πολιτική γραμμή, τις αρετές της ηγεσίας ή τις σχέσεις του με τα τρέχοντα. Αλλά γιατί μοιράζονται κάτι βαθύτερο: μια γενναιόδωρη κοσμοθεωρία, στηριγμένη σε ισχυρά πειστήρια, που αποσκοπεί στην οριστική κατάργηση της εκμετάλλευσης και της καταπίεσης. Έχοντας συνάμα κατανοήσει την αξία της συλλογικότητας, το ήθος της αυταπάρνησης και τη δύναμη της πειθαρχημένης οργάνωσης ως αναντικατάστατου όπλου των "ταπεινών της Γης".\nΔεν μετείχα ποτέ στο ΚΚΕ. Αλλά έχω διαπιστώσει πως τέτοια γνωρίσματα φέρονται από τους ανθρώπους κάθε γενιάς αποχωρήσεων, διαγραφών ή διασπάσεων. Όσοι κατά καιρούς συγκρουστήκαμε, ακόμη και σκληρά, μαζί του, αναγνωρίσαμε εκ των υστέρων ότι τα μέλη και τα στελέχη του είναι αριστεροί σαν κι εμάς, με τους ίδιους καημούς και τα ίδια πιστεύω. Και ίσως σε αρκετά αρτιότεροι και καλύτερα εκπαιδευμένοι.\nΔεν θέλω να εξωραΐσω το ΚΚΕ. Ούτε να αγνοήσω χαρακτηριστικά φυσιογνωμίας και δραστηριότητας που το καθιστούν περίκλειστο, απελπιστικά φοβικό απέναντι σε κάθε νέα ιδέα ή αριστερή διαφορετικότητα. Σαν να πιστεύει ότι η ελευθερία της έκφρασης και της αναζήτησης είναι εγγενώς αντίθετη με την πειθαρχία και ότι το θεολογικό αίτημα της άμωμης ιδεολογικής καθαρότητας είναι πραγματοποιήσιμο. Ούτε, βέβαια, θέλω να υπαινιχθώ ότι οι συκοφαντίες του πρέπει να παραμένουν αναπάντητες, η κριτική στην καταστροφική πολιτική του βουβή ή οι ιστορικές ευθύνες του χωρίς επισήμανση. Αντίθετα. Αλλά με κριτικό λόγο που αποδίδει πάντα πλήρη σεβασμό στα παραπάνω. Αυτό επιτάσσουν, έτσι "διαλεκτικά", οι δύσκολες μέρες που ζούμε κι εκείνες που έρχονται.


Το 10 του Μ. Καραγάτση | style rive gauche\nΕξαντλημένα και άλλες φαρσοκωμωδίες →\nΤο 10 του Μ. Καραγάτση\nΑς γελάσω. Αυτά ήταν τα τελευταία λόγια του Καραγάτση και ο τίτλος μια εκ των πρώτων κριτικών μου στο RG. Ποτέ μου δεν σκέφτηκα να γυρίσω και να διαβάσω ξανά αυτές τις κριτικές ξέροντας ότι πια δεν θα μου αρέσουν και κατα πάσα πιθανότητα δεν θα με αντιπροσωπεύουν. Εφόσον όμως διάβασα για νιοστή φορά το βιβλίο, νομίζω δικαιούμαι μια δεύτερη ευκαιρία προσέγγισης, ειδικά τώρα που το ατελείωτο αυτό έργο του Καραγάτση βρίσκεται στη σκιά του Γιούγκερμαν και την Μεγάλης Χίμαιρας.\nΈνα φαλιρισμένο εργοστάσιο στον Πειραιά μετατρέπεται σε συγκρότημα κατοικιών. Οι πρωταγωνιστές, όλοι διαφορετικοί μεταξύ τους και προικισμένοι ο καθένας με τις δυνάμεις και τις αδυναμίες του, ζουν στο μεταίχμιο της αλλαγής δύο εποχών. Από την μια το Κέντρο του Πειραιά με τα εμπορικά Μέγαρα και από την άλλη οι συνοικίες της φτωχολογιάς που περιτριγυρίζονται από χωράφια και παράγκες. Στο 10 τώρα, τον μικρόκοσμο των δεκάδων δωματίων, επικρατεί το αδιαχώρητο. Οι ένοικοι μιλούν ο καθένας την δική του γλώσσα και όλοι ξέρουμε το τέλος της Βαβέλ.\nΤο πρόβλημα, βέβαια, είναι ότι δεν ξέρουμε το τέλος του 10. Ο Καραγάτσης έφυγε από την ζωή πριν προλάβει να το τελειώσει, αφήνοντας πίσω του μονάχα το κείμενο και μερικά τετράδια με σημειώσεις. Μελετητές υποστηρίζουν ότι η συνολική έκταση του βιβλίου θα ήταν πολύ μεγαλύτερη από αυτή του Γιούγκερμαν. Καθόλου απίστευτο αν υπολογίσει κανείς το εύρος των πρωταγωνιστών και την μέχρι τώρα πορεία του έργου. Το παράδοξο της υπόθεσης είναι ότι το βιβλίο εντελώς τυχαία σταματά σε ένα αφηγηματικό σταυροδρόμι, που αν θέλετε την άποψή μου, βγάζει σε λαβύρινθο. Όλες οι ιστορίες θα μπορούσαν να συνεχιστούν, θα μπορούσαν όμως και όχι. Τελειώνοντας το αντιλαμβάνεσαι ότι κάτι δεν πάει καλά, κάτι δεν είναι άρτιο, το περίεργο όμως είναι ότι δεν σε ξενίζει. Η παραπάνω άποψη προφανώς δεν βρίσκει όλους σύμφωνους, αλλά είναι το προσωπικό μου απόσταγμα από τουλάχιστον έξι αναγνώσεις του βιβλίου. Εν ολίγοις, με δυσαρέστησαν αρκετά πράγματα, αλλά όχι το τέλος. Το ατελείωτο της υπόθεσης δίνει μια σουρεαλιστική μαγεία στο νατουραλισμό της γραφής. Ναι, είναι μια από τις γοητευτικές πλευρές του βιβλίου.\nΓια όσους έχουν διαβάσει τον Γιούγκερμαν και την Μεγάλη Χίμαιρα, το 10 δεν θα αποτελέσει έκπληξη. Είναι σαφέστατα ένα πολύ πιο φιλόδοξο έργο, αλλά δεν επιτυγχάνει τον συγκεκριμένο σκοπό του. Παρόλα αυτά, η γραφή του Καραγάτση, αν και εκ πρώτης όψεως δεν παρουσιάζει εμφανείς διαφορές, στο 10 είναι πιο ώριμη. Οι περιγραφές είναι πιο κοφτές, κυριαρχεί ο διάλογος προσφέροντας αμεσότητα, ο συναισθηματισμός είναι μετριασμένος και τοποθετημένος σε καίρια σημεία. Ακόμα και ατελές, το 10 συγγραφικά είναι κομψοτέχνημα!\nΑς γελάσω λοιπόν. Αυτά ήταν τυπικά τα λόγια ίσως του μεγαλύτερου έλληνα λογοτέχνη. Από όσα βιογραφικά στοιχεία έχω διαβάσει για τον Καραγάτση, μάλλον η εν λόγω φράση πρέπει να ήταν από τις μεγαλύτερες ειρωνείες που του επιφύλαξε η ζωή. Όπως και να χει, διαβάζοντας κανείς το 10 περπατάει πάλι στις γειτονιές του Πειραιά και μπορεί να λείπει η Καλαμάτα του Σκλαβογιάννη και η Θεσσαλονίκη του Καραμάνου, αλλά ακόμα και έτσι παραμένει πάντα άξιο τέκνο του δημιουργού του.\nPosted on 25 Μαρτίου, 2017 by sweet jane eyre\t• This entry was tagged books. Bookmark the permalink.\nΜια σκέψη σχετικά μέ το “Το 10 του Μ. Καραγάτση”\nΠαράθεμα: Η υπέροχη φίλη μου της Elena Ferrante | style rive gauche


Πύλη Ιάσωνος και Ρέας - ΟΙ ΓΕΡΜΑΝΙΚΕΣ ΑΠΟΖΗΜΙΩΣΕΙΣ - ΟΙ ΑΣΤΙΚΕΣ ΠΟΛΙΤΙΚΕΣ ΗΓΕΣΙΕΣ ΚΑΡΑΓΚΙΟΖΗΔΩΝ ΚΑΙ Η ΑΡΙΣΤΕΡΑ ΤΗΣ ΛΗΘΗΣ\nSunday, 13 November 2016 15:51\tΕλλάς\t- Ληστές της Ελλάδος\nΟ αγώνας του ανθρώπου ενάντια στην εξουσία... είναι ο αγώνας της μνήμης ενάντια στη λήθη...\nΥπολογίζεται πως εξοντώθηκε το 12% των Ελλήνων. Το 8% από τις δολοφονίες-εκτελέσεις και την πείνα, αλλά και ένα 4% από τις γεννήσεις που δεν έγιναν, λόγω των ασθενειών - κακουχιών. Πέρα από τις καταστροφές των δημόσιων υποδομών και των ιδιωτικών περιουσιών, για τις οποίες η «Διάσκεψη Ειρήνης των Παρισίων» (1947) αναγνώρισε μια συνολική μελλοντική απαίτηση για Επανορθώσεις-Αποζημιώσεις ύψους 8,5 δισ. δολαρίων, αγοραστικής αξίας του 1938 (!), χωρίς να αναγνωριστούν τα “διαφυγόντα κέρδη” για τις επόμενες δεκαετίες (!).\nΤο 1959, η κυβέρνηση Κ. Καραμανλή υποχρεώθηκε από τη “δημοκρατική” Γερμανία να κλείσει-αναστείλει τη λειτουργία του Ελληνικού Γραφείου Εγκληματιών Πολέμου (με προϊστάμενο τον εισαγγελέα Ι. Τούσση) και να στείλει τους 800 φακέλους στη “Δικαιοσύνη” της τότε Δυτικής Ομοσπονδιακής Γερμανίας, με την υπόσχεση ότι θα ασκήσουν οι ίδιοι δίωξη στους ομοεθνείς τους, επειδή είναι, τώρα πια,... “δημοκράτες”! Παράλληλα, η κυβέρνηση Καραμανλή υποχρεώθηκε να αμνηστεύσει και να στείλει, τον σε 25 χρόνια κάθειρξη καταδικασμένο Μαξ Μέρτεν (για τις δολοφονίες και τη ληστεία των Εβραίων της Θεσσαλονίκης) στη Γερμανία, για να εκτίσει την ποινή του εκεί!\nΟ καταδικασμένος (1958) από Ελληνικό Δικαστήριο Εγκληματιών Πολέμου (Στρατοδικείο) Μαξ Μέρτεν αφέθηκε ελεύθερος και απελάθηκε στην πατρίδα του, για να πάρει στη συνέχεια αποζημίωση και σύνταξη από το γερμανικό κράτος «για την άδικη μεταχείριση του στην Ελλάδα»! Πέθανε «πλήρης ημερών» το 1972 (!), αφού προηγουμένως είχε απαλλαχθεί και αυτός για τη δράση του στην Ελλάδα με βούλευμα, παρά την υπόσχεση της Γερμανίας ότι θα τον δίκαζε και θα τον φυλάκιζε…\nΣήμερα κάποιοι «μάγκες» ψάχνουν, βάσει αφηγήσεων και εξομολογήσεων του Μαξ Μέρτεν, να βρουν ακόμα τον «θησαυρό των Εβραίων» στους βυθούς της Φοινικούντας στη Μεσσηνία... Με την υπόσχεση του ελληνικού κράτους πως ό,τι βρεθεί θα το μοιραστούν οι Έλληνες χρυσοθήρες, σαν «εύρετρα», και το Κεντρικό Ισραηλιτικό Συμβούλιο της Ελλάδας… λες και είναι σίγουρο πως ό,τι απέκρυψαν οι Γερμανοί από τις ληστείες στην Ελλάδα ανήκε μόνο στους Εβραίους συμπολίτες μας της Θεσσαλονίκης… Στην έκθεση του Νίκου Καζαντζάκη για το δολοφονικό όργιο των Ναζί στην Κρήτη αναφέρεται χαρακτηριστικά ότι οι Γερμανοί αφαιρούσαν, μάζευαν, ακόμα και τα χρυσά δακτυλίδια και δόντια από τα θύματα τους!\nΛίγο αργότερα οι δημοσιεύσεις σταμάτησαν (1961) με παράκληση του γερμανικού ΥΠΕΞ, «για να μην βλαφτούν οι φιλικές σχέσεις με την σύμμαχο Ελλάδα...».\nΣταμάτησε όμως και η «Αριστερά» να αναφέρεται σε αυτά τα γεγονότα, ιδιαίτερα μετά τη «μεταπολίτευση» («Καραμανλής ή τανκς») για λόγους διαφύλαξης και αποκατάστασης της «εθνικής ομοψυχίας» και της «λήθης στο παρελθόν»... (Δεν θα μας λέτε εσείς εαμο-Βούλγαρους, δεν θα σας λέμε εμείς γερμανο-τσολιάδες)...\nΤο 1977, ο Κωνσταντίνος Καραμανλής έλαβε στο Άαχεν το παράσημο του θεμελιωτή της «Αγίας Ρωμαϊκής Αυτοκρατορίας, του Γερμανικού Έθνους», του «Μεγάλου Καρόλου» (“KARLSPREIS”). Μια τιμή που την αποδίδουν οι Γερμανοί σε όλους τους καλούς τους φίλους που πολεμούν για το γερμανικό όραμα της Eνωμένης Ευρώπης (Με Χίτλερ ή χωρίς Χίτλερ… ).\nΑυτή η θλιβερή πραγματικότητα συμπληρώνεται με την παραίτηση από τη διεκδίκηση των γερμανικών αποζημιώσεων –και της επιστροφής των αναγκαστικών δανείων της Τράπεζας της Ελλάδας προς το Γ΄ Ράιχ. Μιλάμε για ποσά που ξεπερνούν τα 100 δισεκατομμύρια δολάρια!\nΗ αποζημίωση – επανόρθωση αυτή και η αναγνώριση του εγκλήματος θα αποτελούσαν τη μοναδική δικαίωση των αγώνων και των θυσιών του ελληνικού λαού.\nΜπορεί ο Ανδρέας Παπανδρέου, μετά από πολλά χρόνια αβελτηρίας, να αποφάσισε στον τελευταίο του λόγο μπροστά στην κοινοβουλευτική ομάδα του Πα.Σο.Κ. (Μάιος 1995), να ανακοινώσει –όλως επισήμως– ότι δίνει εντολή στον Έλληνα πρέσβη στη Βόννη να υποβάλει διπλωματική «ρηματική διακοίνωση» προς τη Γερμανία, με την οποία ζητά την έναρξη διαπραγματεύσεων για την τακτοποίηση των οφειλών της Γερμανίας...\nΟ «Ευρωπαϊστής» όμως, ο «συνήθης Κ. Σημίτης», έγραψε και αυτή την πολιτική παρακαταθήκη του πρώην αρχηγού του Πα.Σο.Κ. εκεί που έγραψε και τις άλλες... Διότι, σύμφωνα με τους μάνατζερ του νεο-φιλελευθερισμού και του «πολιτικού ρεαλισμού», «πρέπει να κοιτάμε μπροστά» και όχι στο «παρελθόν», για να κτίσουμε τη «δυνατή Ελλάδα»...\nΤο καραγκιοζιλίκι αυτό ολοκληρώθηκε από τον «συνήθη Κ. Σημίτη» όταν έκανε ανοιχτή παρέμβαση στη Δικαιοσύνη, βάζοντας τον άλλο γερμανοσπουδασμένο υπουργό “Δικαιοσύνης”, τον Μιχ. Σταθόπουλο, να απαγορεύσει την κατάσχεση των ακινήτων του Ινστιτούτου Γκαίτε και της Γερμανικής Αρχαιολογικής Σχολής (διάβασε τον Κυριάκο Σιμόπουλο για τον ρόλο των ξένων αρχαιολογικών αποστολών στην Ελλάδα), υπέρ της αποζημίωσης των θυμάτων του Διστόμου, με μία αναχρονιστική διάταξη του Κώδικα Ποινικής Δικονομίας, που λέει πως ο υπουργός Δικαιοσύνης μπορεί να αποτρέψει την εκτέλεση μιας δικαστικής απόφασης «όταν διακυβεύονται οι φιλικές σχέσεις με μία χώρα και το επιβάλει το εθνικό συμφέρον...». Όπως γνωρίζουμε, τα συμφέροντα της άρχουσας τάξης μεταφράζονται πάντα σε “εθνικά”, δηλαδή όλων μας…\nΚαι έτσι έγινε! Επί κυβέρνησης του “συνήθη Κ. Σημίτη” και των συνεργατών του, ο Πρόεδρος του Αρείου Πάγου ανέτρεψε την απόφαση της Ολομέλειας του δικαστηρίου που προΐστατο ο ίδιος και στην οποία είχε μειοψηφήσει!) από ένα άλλο, ad hoc συγκροτημένο “ειδικό” δικαστήριο με “ειδική σύνθεση” και αναγνώρισε –επιτέλους (!)– στη Γερμανία “δικαίωμα ετεροδικίας” – δηλαδή να μη δικάζεται στην Ελλάδα!!!\nΑποτέλεσμα: Η απόφαση του Πρωτοδικείου Λιβαδειάς, που είχε καταδικάσει τη Γερμανία στην καταβολή 28 δισ. δολαρίων στους κατοίκους του Δίστομου κατέληξε στον σκουπιδοτενεκέ της “δυνατής και περήφανης Ελλάδας”, ώστε να μην έχουν τα βιβλία της Ιστορίας να γράφουν μόνο για τον “Εφιάλτη”. Το ίδιο έγινε και με τις περίπου 80.000 αγωγές κατά της Γερμανίας, που είχαν υποβληθεί από πολίτες σε όλα τα Πρωτοδικεία της Ελλάδας. Εξαφανίστηκαν! Μπήκαν στο αρχείο, χωρίς να φτάσει σχεδόν καμία στο ακροατήριο!\nΣύμφωνα με τις νέες οδηγίες του γερμανικού υπ. Έξ., δεν υπάρχουν «Νικητές και Ηττημένοι, όλοι οι πόλεμοι είναι κακοί». Και γι’ αυτό την 8-9η Μαΐου δεν πρέπει να γιορτάζουμε τη Νίκη των λαών επί του γερμανικού ιμπεριαλισμού–μιλιταρισμού, αλλά… την επέτειο ίδρυσης της Ε.Ο.Κ.– Ευρωπαϊκής Ένωσης, με μουσική υπόκρουση τον «Ύμνο της Χαράς» του Λ. Φ. Μπετόβεν!\nΤΟ ΠΡΑΓΜΑΤΙΚΟ ΟΝΕΙΔΟΣ - Η ΠΡΑΓΜΑΤΙΚΗ ΞΕΦΤΙΛΑ ...\nΈλληνες προδομένοι από την ελληνική δικαιοσύνη (δες το ντοκυμαντέρ Ένα τραγούδι για τον Αργύρη...) και Ιταλοί επιζώντες από τη ναζιστική θηριωδία προσέφυγαν στα ιταλικά δικαστήρια για την κατάσχεση γερμανικών ακινήτων στην περιοχή του Κόμο.\nΜόλις στις αρχές Ιουνίου, το ιταλικό ανώτατο δικαστήριο\n(αντίστοιχο του ελληνικού Άρειου Πάγου) αναγνώρισε το δικαίωμα προσφυγής τους στα ιταλικά δικαστήρια και απέρριψε τη γερμανική ένσταση για ετεροδικία (διάβαζε ατιμωρησία), ενώ τα γερμανικά Μ.Μ.Ε. οργιάζουν και απειλούν!\nΝαι, η Ιταλία έχει Μπερλουσκόνι... Η ιταλική δικαιοσύνη είναι αστική... Αλλά δεν έχει Κ. Σημίτη, ούτε Στ. Ματθία, ούτε Γ. Παπανδρέου και Κ. Καραμανλή...\nΌπως έκαναν οι ΗΠΑ, το 1999, για να εγκρίνουν την κοινοπραξία της αμερικανικής Crysler, με την γερμανική Daimler–Benz, υποχρέωσαν –σαν προϋπόθεση– τη Γερμανία να καταβάλει συμπληρωματικές αποζημιώσεις στους Εβραίους της Αμερικής που είχαν επιζήσει από τα γερμανικά στρατόπεδα συγκέντρωσης!\nΤο ίδιο και το Πα.Σο.Κ. το 1999, αντί να πει στην “Hochtief”, να πληρώσει η γερμανική κυβέρνηση την κατασκευή του “Ελ. Βενιζέλος”, από αυτά που χρωστάει στον ελληνικό λαό, της έδωσε και το μάνατζμεντ ξεπουλώντας και τα συμφέροντα Ολυμπιακής ( Τεχνική Βάση κ.λπ. ).\nΤο δώρο αυτό τους το έκαναν οι σύμμαχοί μας στον αντιφασιστικό πόλεμο και η “Σοβιετική” Ένωση του Μιχαήλ Γκορμπατσόφ, εξασφαλίζοντας βέβαια άλλα οικονομικά –πολιτικά ανταλλάγματα εις βάρος κυρίως των λαών των Βαλκανίων που δεν είχαν αποζημιωθεί– δικαιωθεί.\nIΝ MEMORIAM ΣΤΟΝ ΓΙΑΝΝΗ ΣΤΑΜΟΥΛΗ\nΥ.Γ. Στις αρχές Δεκέμβρη του 2007, πέθανε ο Γιάννης Σταμούλης. Ως Νομάρχης Βοιωτίας και δικηγόρος κινητοποίησε τους κατοίκους του Διστόμου για την υποβολή αγωγών διεκδίκησης αποζημιώσεων και κέρδισε την πρώτη δίκη στο Πρωτοδικείο Λιβαδειάς με τα επιστημονικά του επιχειρήματα! Γεγονός που δημιούργησε ελληνικό και παγκόσμιο (!) νομικό προηγούμενο.\nΣτη συνέχεια προώθησε τις δίκαιες κατασχέσεις στα γερμανικά ιδρύματα και υπεράσπισε στον Άρειο Πάγο την αρχή ότι δεν διαθέτει η Γερμανία δικαίωμα ετεροδικίας. Τεκμηρίωσε επιστημονικά, αναζήτησε όλες τις σχετικές αποφάσεις του διεθνούς δικαίου και κυρίως ερμήνευσε σωστά.\nΔεν μπόρεσε βέβαια να αποτρέψει τις μεθοδεύσεις των Κ. Σημίτη – Στ. Ματθία και τις αποφάσεις της πάντα “ανεξάρτητης” δικαιοσύνης.\nΤαξίδεψε σε όλες τις μεγάλες πόλεις της Ευρώπης για να μιλήσει για το Ολοκαύτωμα των Ελλήνων κατά την κατοχή. Μίλησε σε επιστημονικά συνέδρια Γερμανών αντιφασιστών.\nΌμως προδόθηκε προσωπικά και πολιτικά, σχεδόν εκδικητικά, προφανώς προς ικανοποίηση και της Γερμανίας. Στις επόμενες Νομαρχιακές εκλογές (1999) το σημιτικό πολιτικό κατεστημένο φρόντισε να μην εκλεγεί Νομάρχης Βοιωτίας! Αυτή είναι η Ελλάδα. Τα ίδια δεν έπαθε ο Κολοκοτρώνης και ο Μακρυγιάννης ;;; Κλέφτες, ληστές και απατεώνες δεν τους έβγαλαν ;;;\nΑυτό μας έλειπε να υπάρχει στην κεντρική πολιτική σκηνή της Ελλάδας ένας «εχθρός», «αντιγερμανός»!\nΌμως ο αείμνηστος Γιάννης Σταμούλης προδόθηκε και πολιτικά, με πισώπλατα «αριστερά» κτυπήματα. Δεν είναι λίγες οι δηλώσεις κάποιων αριστερών, που δεν αναφέρω ονομαστικά, οι οποίοι δήλωναν πως:\n«Οι Αριστεροί και Δημοκράτες δεν χρησιμοποιούν τις ίδιες μεθόδους των Ναζιστών (!), δεν κατάσχουν και δεν διαλύουν πολιτιστικά ιδρύματα όπως το Ινστιτούτο Γκαίτε...».\nΤώρα, το γεγονός ότι όλα τα γερμανικά Αριστερά κόμματα και κινήσεις καταγγέλλουν σχεδόν καθημερινά στα έντυπά τους τη δράση των γερμανικών κρατικών και κομματικών ιδρυμάτων (Γκαίτε, Φρίντριχ -Έμπερτ, Νάουμαν, Αντενάουερ, Σάιντλ κ.ά.) ως προσπάθεια πολιτικής, οικονομικής και πολιτιστικής παρέμβασης στις χώρες του τρίτου κόσμου, όπως και ανάμειξης στις εσωτερικές υποθέσεις άλλων χωρών υπέρ των πολιτικο-οικονομικών συμφερόντων της Γερμανίας, δεν παίζει και μεγάλο ρόλο για ορισμένους «αριστερούς» Έλληνες “aestet” που παλεύουν για τη “συμφιλίωση”, τη “λήθη”, την “αγάπη” και το ξεπέρασμα των “προκαταλήψεων”.\nΤο 1988, ο τότε διευθυντής της ΕΡΤ απαγόρευσε την προβολή ενός ντοκιμαντέρ της πρώην Αν. Γερμανίας για την υπονομευτική δράση των Ινστιτούτων Γκαίτε στην Αφρική…\nΗ παρέμβασή μου αυτή αφιερώνεται στη μνήμη του ακούραστου, συνεπή ριζοσπάστη δημοκράτη Γιάννη Σταμούλη, με τον οποίο είχα, στο θέμα αυτό, μια καλή σχέση συνεργασίας και αλληλοσεβασμού, αλλά και στον Αργύρη Σφουντούρη (Ένα τραγούδι για τον Αργύρη), ένα από τα ορφανά παιδιά που επέζησαν της σφαγής του Διστόμου, μεγάλωσε στη συνέχεια στο ορφανοτροφείο Pestallozi της Ελβετίας, για να ακούσει – διαβάσει στην τρίτη του ηλικία, πριν λίγα χρόνια, σε μια επίσημη επιστολή της γερμανικής κυβέρνησης ότι: «Συγγνώμη, κύριε Σφουντούρη, δεν δικαιούστε αποζημίωση για τα θλιβερά γεγονότα που συνέβησαν στον Β΄ Π. Π., διότι η δράση των γερμανικών στρατευμάτων στο χωριό σας αποτελούσε… νόμιμα στρατιωτικά αντίποινα για τη δράση ανταρτών...».\nΕάν δινόντουσαν από την Γερμανία τέτοιες απαντήσεις, για τα ναζιστικά «αντίποινα» και για το δικαίωμα αποζημίωσης, σε πολίτες ή στις κυβερνήσεις του Ισραήλ, των ΗΠΑ, της Αγγλίας και της Ρωσίας, να είστε βέβαιοι πως θα είχαμε μέχρι και διακοπή των διπλωματικών σχέσεων και προσωρινή ανάκληση πρεσβευτών. Αλλά οι Γερμανοί γνωρίζουν. Στο ελληνικό κράτος και τους πολίτες του δίνουν αυτές τις απαντήσεις…\nΔεν υπάρχει πρόβλημα. Ελέγχεται η κατάσταση.\nΌμως έχουμε και μια ωραία δικαιολογία για την ένοχη συνείδησή μας: Οι Έλληνες είμαστε γνωστοί για την ανωτερότητα και τη “μεγαλοψυχία μας”, όπως και για τη λεβαντίνικη (Levante) εμπορική ψυχή μας! Και αυτό το γνωρίζουν οι Γερμανοί!\nΆμεσο αίτημα στην κυβέρνηση Καραμανλή να ζητήσει από την Γερμανία –σε συνέχεια του διαβήματος (1995) της κυβέρνησης Α. Παπανδρέου – Κ. Παπούλια (τότε υπ. Εξ.) την έναρξη διαπραγματεύσεων για την καταβολή των γερμανικών οφειλών προς την Ελλάδα.\nΌποιο μεγάλο δημόσιο έργο θελήσουν στο μέλλον να αναλάβουν γερμανικές επιχειρήσεις, να πληρωθεί από το γερμανικό κράτος σαν “προκαταβολή” των οφειλομένων γερμανικών επανορθώσεων.\nΕπίσημη συγγνώμη από τη γερμανική κυβέρνηση για το γεγονός ότι δεν δικάστηκε – καταδικάστηκε –παρά την υπόσχεσή– της κανένας από τους 800 Γερμανούς εγκληματίες πολέμου που είχε εντοπίσει το Ελληνικό Γραφείο Εγκληματιών Πόλεμου.\nΕπίσημη συγγνώμη για τα προσβλητικά προς τον ελληνικό λαό επιχειρήματα της “γερμανικής δικαιοσύνης” ότι οι σφαγές αμάχων και οι λεηλασίες κατά τη διάρκεια “αντιποίνων” του γερμανικού στρατού αποτελούσαν «νόμιμα στρατιωτικά αντίποινα για τη δράση ανταρτών».\nΓια λόγους ιστορικής δικαιοσύνης και πολιτικής αξιοπρέπειας, άμεση κατάργηση από την ελληνική Βουλή του νόμου (1959) με τον οποίο σταματά η δίωξη και η παραπομπή σε δίκη Γερμανών εγκληματιών –όποτε εντοπιστούν στην Ελλάδα.\nΔεν πρόκειται για θέμα εκδίκησης. Πρόκειται για κάτι πιο σοβαρό. Την αποκατάσταση της ιστορικής αλήθειας. Είναι επίσης ζήτημα παιδείας για τον ελληνικό και γερμανικό λαό.


Μαγικό Φτερό χειρολαβή Swiffer Duster + 5 Ανταλλακτικά φτερά\nΔουλεύει τόσο καλά που θα σας κάνει να λατρέψετε το ξεσκόνισμα!\nΜαγνητίζει και 'παγιδεύει' 3X περισσότερη σκόνη και τρίχες σε σχέση με μια παραδοσιακή σκούπα/ ξεσκονόπανο.\nΑνακατέψτε τα Μαγικά Φτερά Swiffer πριν τη χρήση για καλύτερα αποτελέσματα.\nΠεριέχει πολύ πυκνές ευέλικτες ίνες που 'κλειδώνουν' τη σκόνη και τις τρίχες που άλλα φτερά καθαρίσματος θα διασκόρπιζαν μέσα στο σπίτι.\nΗ εργονομική λαβή ταιριάζει απόλυτα και άνετα στο χέρι σας.\nΔουλεύει τέλεια σε όλες τις στεγνές επιφάνειες χωρίς να αφήνει υπολείμματα.\nΚωδικός Προϊόντος: 5413149116801\nNescafe Classic Decaf Στιγμιαίος Καφές Χωρίς Καφεΐνη (50gr)\nNescafe Classic Decaf Στιγμιαίος Καφές Χωρίς Καφεΐνη (50gr)Φτιαγμένος από διαλεχτούς κόκκους καφέ, ο..\nDual Power Professional Καθαριστικό Λεκέδων Ρούχων (500ml)\nDual Power Professional Καθαριστικό Λεκέδων Ρούχων (500ml)Αφαιρεί όλους τους τύπους λεκέδων σε λευκά..\nΓίφα Οδοντογλυφίδες 500+200 τεμάχια Δώρο..\nΕψα Λεμονάδα Με Ανθρακικό (330ml) (5+1 ΔΩΡΟ)..\nΒιολάντα Μπισκότα Πρωτείνης Καρύδα (150γρ)\nΒιολάντα Μπισκότα Πρωτείνης Καρύδα (150γρ)..


Ο Αλέκος Κολλιόπουλος διαβάζει Άγγελο Σικελιανό - Kalamata Journal\nΔευτέρα, 13 Μαρτίου 2017 13:29\nΟ Αλέκος Κολλιόπουλος διαβάζει Άγγελο Σικελιανό\nΑφιέρωμα στον Άγγελο Σικελιανό, με αφορμή τα 133 χρόνια από τη γέννησή του (1884 - 1951), θα πραγματοποιηθεί την Τετάρτη 15 Μαρτίου στις 8.30 το βράδυ, στο καφέ «Μπουκαδούρα», στο Πάρκο Λιμενικού Καλαμάτας...\nΣτο πλαίσιο της εκδήλωσης θα προβληθεί βιογραφικό ντοκιμαντέρ για τον Άγγελο Σικελιανό, σε σκηνοθεσία Γιάννη Σολδάτου, καθώς και ένα 15λεπτο ντοκιμαντέρ για την Εύα Πάλμερ-Σικελιανού (1874-1952) σε σκηνοθεσία Γιώργου Λουίζου.\nΕπίσης, θα ακουστούν αποσπάσματα αρχείου για τις Δελφικές Γιορτές και ηχογραφημένα αποσπάσματα του Σικελιανού. Επιλεγμένα ποιήματα από τις συλλογές του Άγγελου Σικελιανού θα απαγγείλει ο ηθοποιόςΑλέκος Κολλιόπουλος.\nΑπόσπασμα από το Πνευματικό Εμβατήριο θα παίξουν ο Πέτρος Κατσούλης στο πιάνο και η Ελένη Κατσούλη στο ακορντεόν (και το τραγούδι).\nΠερισσότερα σε αυτή την κατηγορία: « Κική Δημουλά - Τάκης Κατσουλίδης Μια ταινία για τη θέση της γυναίκας στο Ιράν »


Καθαρισμός καμινάδας Πολιτεία - Καθαρισμός τζακιού Πολιτεία - Αποστολίδης\nΗ εταιρεία Αποστολίδης αναλαμβάνει καθαρισμούς τζακιών και καμινάδων στην Πολιτεία στις πιο ανταγωνιστικές τιμές της αγοράς. Το έμπειρο και εξειδικευμένο προσωπικό μας αναλαμβάνει υπεύθυνα τον καθαρισμό καμινάδων τζακιού χωρίς να αφήσει κανένα ίχνος σκόνης. Χρησιμοποιούμε σύγχρονα μηχανήματα που απαλλάσσουν το εσωτερικό της καμινάδας από την καπνιά.\nΚαθαρισμός καμινάδας -σε όλη την Αθήνα και στην Πολιτεία\nΟ καθαρισμός του τζακιού & της καμινάδας σας στην Πολιτεία, γίνεται χωρίς να λερωθεί ο χώρος σας και επιπλέον, χωρίς την χρήση χημικών.\nΌλα αυτά τα χρόνια, έχοντας σαν αρχή μας τη συνέπεια, την τεχνογνωσία, την αξιοπιστία, την οικονομία, έχουμε αναλάβει να καθαρίσουμε καμινάδες και τζάκια σε όλη την Αθήνα και στην Πολιτεία.\nΑποστολίδης - 25 χρόνια εμπειρία στον καθαρισμό καμινάδας στην Πολιτεία


Ιστορίες του χωριού!\nχωριο νεοι κυπρος επαγγελματα\nγράφει ο Κλεάνθης Κλεάνθους / Φωτογραφίες Μιχάλης Κυπριανού\nΤέσσερις νέοι άνθρωποι, αφήνουν πίσω τους το άγχος και το θόρυβο της πόλης και -εν μέσω κρίσης- μετακομίζουν στα χωριά της Κύπρου, όπου κάνουν το όνειρό τους πραγματικότητα.\nΛευτέρης Μοχιανάκης, Οινολόγος / Κριστίνα Αποστόλου, Σχεδιάστρια Κοσμημάτων\nΔημιουργοί γλυκού κρασιού ΑΝΑΜΑ (Λυθροδόντας)\nΣε ένα παραμυθένιο πέτρινο σπίτι που βρίσκεται βαθιά κρυμμένο μέσα στο καταπράσινο δάσος του Λυθροδόντα, ζουν και εργάζονται ο Λευτέρης Μοχιανάκης και η Κριστίνα Αποστόλου. Ο Λευτέρης κατάγεται από την Ελλάδα, είναι οινολόγος στο επάγγελμα και δημιουργός του πολυβραβευμένου γλυκού κρασιού ΑΝΑΜΑ. «Όλες οι σοδειές που έχουμε στείλει στο εξωτερικό, έχουν βραβευτεί στο Decanter, το σημαντικότερο και εγκυρότερο ίσως διαγωνισμό κρασιού στον κόσμο». Η σύζυγός του Κριστίνα, Κύπρια που έχει γεννηθεί στην Αγγλία, είναι σχεδιάστρια κοσμημάτων, ενώ το τελευταίο διάστημα έχει εστιάσει όλη της την προσοχή στο σχεδιασμό και το branding του ANAMA. Η Κριστίνα, έχει βραβευτεί στα «Design and Design Awards» το 2001, για το σχεδιασμό και τη διακόσμηση της φιάλης. «Η τελευταία συλλογή κοσμημάτων που δημιούργησα κυκλοφόρησε τον περασμένο Μάρτη και δεν νομίζω ότι θα βιαστώ να κυκλοφορήσω ξανά μια ολοκληρωμένη συλλογή, παρά κάποια μεμονωμένα κομμάτια. Αγαπώ πολύ το ΑΝΑΜΑ. Είναι αυτό που μου δίνει τη δυνατότητα να ταξιδέψω σε εκθέσεις στο εξωτερικό και να δημιουργήσω σε ένα άλλο καλλιτεχνικό επίπεδο». Εκτός από την Κύπρο και την Ελλάδα, το ΑΝΑΜΑ σύντομα θα σερβίρεται σε εστιατόρια στη Γερμανία και στο Βέλγιο, ενώ μετά τα Χριστούγεννα θα «ταξιδέψει» και στη Νέα Υόρκη. Αφού μου προσέφεραν ένα ποτήρι γευστικό ΑΝΑΜΑ και πεντανόστιμα γλυκά από σοκολάτα που περιείχαν μέσα μερικές δόσεις από το γλυκό τους κρασί, τους ζήτησα να μου μιλήσουν για την απόφασή τους να μετακομίσουν στο χωριό. «Το κάναμε εντελώς συνειδητοποιημένα. Ζήσαμε και οι δύο σε μεγαλουπόλεις για πολλά χρόνια. Εγώ έζησα στην Αθήνα, έφτασα μέχρι τη Νέα Ζηλανδία, ενώ η Κριστίνα έμενε για δώδεκα χρόνια στο Λονδίνο» μου είπε ο Λευτέρης. «Θέλαμε να ζήσουμε μακριά από την πόλη, μακριά από τη 'μαυρίλα', το στρες και τη βαβούρα. Ο Λυθροδόντας είναι το πιο κοντινό δάσος στη Λευκωσία και βρίσκεται πολύ κοντά στη Λάρνακα. Στόχος μας ήταν να επικεντρωθούμε στη δουλειά μας, χωρίς εξωγενείς παράγοντες να μας αποσπούν την προσοχή. Πριν πάρουμε την απόφαση να μετακομίσουμε εδώ, ζούσαμε και πάλι σε ένα χωριό στην επαρχία Λεμεσού, στη Λάνια». Το σπίτι τους βρίσκεται μακριά από το κέντρο του χωριού, εντελώς απομονωμένο μέσα σε ένα ονειρικό καταπράσινο τοπίο και δεν υπάρχει περίπτωση να το ανακαλύψεις, αν δεν ακολουθήσεις σωστά τις οδηγίες τους. «Φυσικά και έχει τις δυσκολίες της η ζωή στο χωρίο. Πάντα κάτι χάνεις και πάντα κάτι κερδίζεις. Αυτό που κερδίζεις είναι μια καλύτερη ποιότητα ζωής. Ζεις σε ένα πιο υγιές περιβάλλον, ξυπνάς το πρωί, αναπνέεις καθαρό αέρα, πίνεις τον καφέ σου κάτω από τα δέντρα, ακούς τα πουλιά να κελαηδούν, παίζεις με τα ζώα σου, τα οποία κυκλοφορούν ελεύθερα στη φύση. Αυτό που χάνεις, είναι σίγουρα οι ανέσεις της πόλης. Δεν είναι τόσο εύκολο πια να κανονίσεις κάτι. Πρέπει να είσαι πολύ οργανωμένος. Για να βγούμε έξω στη Λευκωσία για παράδειγμα, θα πρέπει να συνδυάσουμε τη νυχτερινή μας έξοδο με τα επαγγελματικά μας ραντεβού, ώστε να μη χρειαστεί να πηγαινοερχόμαστε. Είναι δύσκολο». Τους ζήτησα να μου περιγράψουν τη σχέση τους με τους υπόλοιπους κατοίκους του χωριού. «Ο κόσμος του χωριού είναι πολύ πιο θετικός από τον κόσμο της πόλης. Είναι αυθεντικός. Κατεβαίνεις μια βόλτα στην πλατεία και όλοι είναι πρόθυμοι να σου κεράσουν έναν καφέ και να μάθουν τα νέα σου. Εμένα αυτό το πράγμα με γεμίζει» μου εξηγεί ο Λευτέρης. Η Κριστίνα, από την άλλη, προτιμά να κρατά περισσότερες αποστάσεις. «Στη Λάνια ζούσαμε στο κέντρο του χωριού και είχαμε αρκετά προβλήματα. Για παράδειγμα, μια φορά μου έκαναν παρατήρηση επειδή άπλωσα την μπουγάδα στην αυλή του σπιτιού και ότι ήταν ντροπή, αφού θα περνούσε από εκεί ο μουχτάρης του χωριού! (γέλια). Στον Λυθροδόντα δεν έχουμε αυτού του είδους τα προβλήματα ευτυχώς. Αν και ζούμε αρκετά απομονωμένοι, έχουμε δημιουργήσει αρκετές φιλίες με τους συγχωριανούς μας. Απλώς ο Λευτέρης είναι πιο κοινωνικός από εμένα. Εγώ εκ φύσεως είμαι πιο κλειστός χαρακτήρας». Σε μια πολύ δύσκολη οικονομικά περίοδο για την Κύπρο, η συμβουλή τους προς τα νέα παιδιά που σκέφτονται να αφήσουν την πόλη για μια ζωή στο χωριό, είναι να το κάνουν χωρίς κανένα δισταγμό. «Τα χρόνια περνούν τόσο γρήγορα. Ο κόσμος πρέπει να μάθει να δουλεύει για να ζει και όχι να ζει για να δουλεύει. Γιατί να μείνω σε μια δουλειά που μου εξασφαλίζει μεν ένα μισθό, αλλά στο τέλος της ημέρας με κάνει να νιώθω δυστυχισμένος;».\nStyling Σοφία Ευσταθίου, Μακιγιάζ Ειρήνη Σαματά\nΗ Κριστίνα φορά φόρεμα και εσάρπα Etro και μπότες Miu Miu όλα από Kult Boutique και κοσμήματα Kristina Apostolou. Κάλτσες από Calzedonia. Ο Λευτέρης φορά πουκάμισο Etro από Kult και βελούδινο σακάκι Zara.\nΜάριος Χαψής, Φωτογράφος\nΙδιοκτήτης καφενείου «Το Μπακάλικο του Χαψή» (Αγρός)\nΕργάζεται ως επαγγελματίας φωτογράφος στη Λευκωσία και είναι πατέρας δύο μικρών παιδιών. Εδώ και μερικούς μήνες, ο Μάριος Χαψής, πήρε την απόφαση να ακολουθήσει το όνειρό του και έτσι με ελάχιστο budget, άνοιξε το «Μπακάλικο του Χαψή» στον Αγρό, ένα καφενείο που βρίσκεται σε μια πλεονεκτική τοποθεσία στην είσοδο του χωριού. Η θερμοκρασία έξω ήταν αρκετά χαμηλή, αλλά η ξυλόσομπα στο εσωτερικό του χώρου ισορροπούσε σε μεγάλο βαθμό την κατάσταση. Για το καλωσόρισμα, μου πρόσφερε πεντανόστιμα αλλαντικά και φρέσκο ψωμί του χωριού, αλλά και γευστική ζιβανία που φτιάχνει ο ίδιος. Πλέον οι μέρες του λόγω των επαγγελματικών του υποχρεώσεων, είναι μοιρασμένες μεταξύ Λευκωσίας και Αγρού και το πήγαινε-έλα, έχει γίνει σχεδόν καθημερινή υπόθεση για αυτόν. «Κατάγομαι από τον Αγρό και από παιδί περνούσα τα σαββατοκύριακά μου εδώ. Πάντα είχα στο πίσω μέρος του μυαλού μου να ανοίξω κάτι δικό μου στο χωριό, αλλά δεν ήξερα τι ακριβώς θα ήταν αυτό. Αρχικά, έκανα ένα πλάνο για να δημιουργήσω μια μεγάλη αργοτουριστική μονάδα, αλλά λόγω του αυξημένου κόστους, δεν κατάφερα να το πραγματοποιήσω». Το καφενείο «Το Μπακάλικο του Χαψή», άνοιξε τον Αύγουστο του 2013. «Δεν σε τρόμαξε η οικονομική κρίση;» τον ρώτησα. «Να σου πω την αλήθεια έκανα τη συμφωνία για την ενοικίαση του χώρου τον περασμένο Γενάρη. Σκόπευα να ανοίξω το Πάσχα, αλλά μετά τα γεγονότα του Eurogroup, έβαλα μια άνω τελεία στα σχέδιά μου. Τελικά, αποφάσισα να κατεβάσω το κόστος εντελώς και αντί να χρησιμοποιήσω μάστορες για την ανακαίνιση, έκανα τα πάντα σχεδόν μόνος μου. Δεν πήρα κανένα δάνειο -έτσι κι αλλιώς ποια τράπεζα θα μου δάνειζε λεφτά αυτή την περίοδο;- και ό,τι οικονομίες είχα στην άκρη, τις ξόδεψα γι' αυτό το σκοπό». Ο χώρος στο παρελθόν λειτουργούσε κανονικά ως μπακάλικο, εξ ου και η σημερινή του ονομασία. «Η όλη λογική της διακόσμησης ήθελα να θυμίζει κάτι από παλιό μπακάλικο, γι' αυτό και επέλεξα αντικείμενα που παραπέμπουν σε αυτή την αισθητική. Μάλιστα, επειδή τόσο ο παππούς όσο και ο πατέρας μου, ήταν μπακάληδες, ήθελα να κρατήσω αυτή την ονομασία. Στην αρχή σκεφτόμουν να ανοίξω ένα μαγαζί που θα πουλούσε μόνο παραδοσιακά προϊόντα της περιοχής, γιατί οι επισκέπτες του Αγρού είναι κυρίως Κύπριοι τουρίστες. Στην πορεία όμως, αποφάσισα να προσθέσω μερικά τραπεζάκια ώστε ο άλλος να μπορεί να καθίσει εδώ, να πιει τον καφέ και το ποτό του και να απολαύσει τα προϊόντα που παρέχουμε. Το κόνσεπτ του μαγαζιού είναι αυτό ουσιαστικά. Ό,τι σερβίρω, μπορείς να το αγοράσεις. Προτείνω σε όσους θα έρθουν, να δοκιμάσουν το platter αλλαντικών και τυριών, το οποίο αποτελείται από χοιρομέρι, λούντζα, ποσυρτή (καπνιστό μπέικον), αιγινό χαλούμι και φρέσκια αναρή, μαρμελάδα, ψωμί από προζύμι και φρούτα της εποχής, όλα φρέσκα από το χωριό, καθώς επίσης να δοκιμάσουν γλυκά του κουταλιού και μια μεγάλη ποικιλία από βιολογικά βότανα». Παρόλο που και η οικογένειά του κατάγεται από τον Αγρό, οι κάτοικοι του χωριού τον αντιμετώπισαν αρχικά με αρκετή επιφύλαξη. «Είναι λογικό. Γι' αυτούς είσαι 'ξένος'. Δεν έχεις μεγαλώσει μαζί τους, ούτε έχετε τα ίδια βιώματα. Φυσικά, αυτό πολύ σύντομα αλλάζει. Τώρα όλοι με γνωρίζουν με το όνομά μου. Το καλοκαίρι για παράδειγμα, οι χωριανοί ερχόντουσαν στο μαγαζί και μου έφερναν φρούτα από τον κήπο τους και γλυκά που μόλις είχαν βγάλει από το φούρνο». Ο Μάριος παροτρύνει τους νέους να ακολουθήσουν το όνειρό τους και να ανοίξουν τη δική τους επιχείρηση στο χωριό, φτάνει να έχουν αρκετή όρεξη για δουλειά και υπομονή. «Δεν είναι όλα τόσο ρόδινα όσο ακούγονται. Πρέπει να αντέχεις την πίεση. Εγώ αναθεώρησα τα όριά μου. Αν ήξερα ότι θα βίωνα όλη αυτή την ταλαιπωρία, μπορεί και να μην έμπαινα σε αυτή τη διαδικασία. Αλλά μετά έρχεται η επιβράβευση. Δεν μπορείς να φανταστείς πόσο χαίρομαι όταν βλέπω τον κόσμο να φεύγει ικανοποιημένος από εδώ και όταν ακούω θετικά σχόλια». Μέσα στους άμεσους στόχους του είναι να μετακομίσει μόνιμα στον Αγρό. «Ο γιος μου είναι σχεδόν δύο χρονών τώρα και επιθυμία μου είναι να ξεκινήσει εδώ σχολείο. Το ξέρω. Η ζωή στο χωριό είναι δύσκολη. Οι άνθρωποι κάνουν δύο και τρεις δουλειές για να τα βγάλουν πέρα. Αλλά αυτά δεν έχουν και τόση σημασία, αφού στο τέλος της ημέρας εισπράττεις ηρεμία και πάνω απ' όλα ανθρωπιά. Γίνεσαι μέλος μιας μεγάλης οικογένειας».\nInfo: Καφενείο «Το Μπακάλικο του Χαψή», Λεωφ. Αγρού 114, Αγρός, Λεμεσός, τηλ.: 99409108.\nΧρήστος Καγιάς, Φωτιστής\nΙδιοκτήτης «The Tea Shop» (Άρσος)\nΣτην «καρδιά» της κεντρικής πλατείας του χωριού Άρσος, ο Χρήστος Καγιάς, φωτιστής στο επάγγελμα από τη Λεμεσό και πατέρας ενός παιδιού, άνοιξε το «The Tea Shop», ένα μαγαζί στο οποίο μπορείς να αγοράσεις και να δοκιμάσεις μια μεγάλη ποικιλία βοτάνων και τσαγιού. Έξω είχε αρχίσει να ρίχνει ψιλή βροχή και ο Χρήστος, ως καλός οικοδεσπότης, με υποδέχτηκε με ένα ποτήρι κόκκινο ντόπιο κρασί, ενώ είχε ετοιμάσει και διάφορα νόστιμα μεζεδάκια για να τσιμπήσουμε. «Και πώς βρέθηκες στο Άρσος;» τον ρώτησα ευθύς αμέσως, καθώς στο ραδιόφωνο έπαιζε reggae μουσική. «Η μητέρα μου κατάγεται από το Άρσος. Εδώ περνούσα τα καλοκαίρια μου, εδώ τις γιορτές και τις διακοπές μου. Ήταν πάντα το όνειρό μου να μετακομίσω στο χωριό. Το ήθελα πολύ από παιδί. Τελικά τα κατάφερα». Το σπίτι του Χρήστου βρίσκεται αρκετά έξω από το χωριό, σε ένα ύψωμα, γεγονός που του προσφέρει απόλυτη ηρεμία και μια σαγηνευτική θέα της περιοχής. Στο Άρσος ζει μόνιμα τα τελευταία δύο χρόνια, ενώ το «The Tea Shop» λειτουργεί στην πλατεία του χωριού εδώ και περίπου ένα χρόνο. «Ήθελα να φύγω από την πόλη. Το επάγγελμά μου είναι φωτιστής και έχω εργαστεί για μεγάλες παραγωγές και συναυλίες σε όλη την Κύπρο. Οι δουλειές δεν πήγαιναν καθόλου καλά το τελευταίο διάστημα και τα μεροκάματα είχαν πέσει αρκετά. Στη Λεμεσό έμενα σε ενοίκιο. Έτσι σκέφτηκα, αφού είχα το σπίτι στο χωριό, γιατί να μη μετακομίσω εδώ; Στην αρχή πηγαινοερχόμουν. Έκανα τις δουλειές μου στην πόλη και το βράδυ γύριζα πίσω. Στην πορεία ανακάλυψα αυτόν το χώρο και πήρα την απόφαση να ανοίξω το μαγαζί. Τώρα ζω μόνιμα πια στο Άρσος». Ο Χρήστος αγαπά πολύ το τσάι και είναι λάτρης της φύσης. «Στο καφενείο μου θα βρεις τσάι βιολογικής καλλιέργειας και άγρια βότανα τα οποία μαζεύω από το βουνό. Το κρασί και η ζιβανία συνοδεύονται με διάφορα πιατάκια τα οποία ετοιμάζω την ίδια στιγμή, ανάλογα με τα υλικά που διαθέτω. Είναι εντελώς παρεΐστικη η φιλοσοφία μου. Διοργανώνω συχνά live ρεμπέτικες και ροκ βραδιές, ενώ κάθε Σάββατο τα καλοκαίρια κάνω προβολές ταινιών που είναι αφιερωμένες στον παλιό ελληνικό κινηματογράφο. Βγάζω καρέκλες στον εξωτερικό χώρο, έρχονται οι κάτοικοι του χωριού και περνούν ευχάριστα την ώρα τους. Επίσης, διοργανώνω εκδρομές πεζοπορίας με πρόγευμα στο δάσος. Κατεβαίνουμε στο Γεφύρι του Τζιελεφού και περπατάμε μέχρι τον Πεύκο της Πέρα Βάσας. Προγευματίζουμε, απολαμβάνουμε το καταπράσινο τοπίο και μαζεύουμε μανιτάρια καθόλη τη διαδρομή. Ακόμη, αν κάποιος επιθυμεί, μπορώ να τον ξεναγήσω και στο μονοπάτι της φύσης στο Άρσος, ώστε να δει τα αξιοθέατα και τις ομορφιές του χωριού». Του ζήτησα να μου πει ποια είναι τα αρνητικά και ποια τα θετικά τού να ζει κάποιος στο χωριό. «Για μένα δεν υπάρχει κανένα αρνητικό και δεν θα επέστρεφα με τίποτα πίσω στην πόλη. Τα έξοδα είναι πολύ λιγότερα εδώ. Δεν σε πιάνει η καταναλωτική μανία γιατί είναι πολύ συγκεκριμένα τα προϊόντα που θα βρεις. Επίσης έχω μάθει να απολαμβάνω πολύ περισσότερο την καθημερινότητά μου. Ζω πολύ πιο ποιοτικά. Ξυπνώ γύρω στις 5 το πρωί και πάω για περπάτημα πολλές ώρες. Χάνομαι μέσα στο δάσος. Τώρα ετοιμάζω και το δικό μου βοτανόκηπο, από τον οποίο θα παράγω το τσάι μου που θα σερβίρω αποκλειστικά στο «The Tea Shop», ενώ μέσα στους άμεσους στόχους μου είναι να ξεκινήσω να φτιάχνω και το δικό μου κρασί». Τι συμβουλεύει τους νέους ανθρώπους που σκέφτονται να αφήσουν την πόλη για να ζήσουν στο χωριό; «Κοίτα, δεν θα σου πω ψέματα, είναι σημαντικό να έχεις το δικό σου χώρο για να μείνεις. Φυσικά, τα ενοίκια στο χωριό είναι πολύ φτηνά, δηλαδή μπορείς να βρεις τριάρι σπίτι στο Άρσος με εσωτερική αυλή που να μην ξεπερνά τα 150 ευρώ. Αλλά το πρόβλημα είναι να βρεις δουλειά για να μπορέσεις να ζήσεις. Αν δεν έχεις γη για να καλλιεργήσεις ή αν το χωριό δεν έχει πολλούς τουρίστες για να ανοίξεις ένα δικό σου μαγαζί, τότε τι θα κάνεις; Πώς θα βγάλεις τα προς το ζην; Δεν υπάρχουν εργοστάσια πια για να έρθει ο κόσμος να δουλέψει. Επίσης, δεν μπορείς να είσαι σίγουρος για το πώς θα σε αντιμετωπίσουν οι κάτοικοι του χωριού. Είναι άνθρωποι κυρίως μεγαλύτερης ηλικίας, με διαφορετικές ιδέες και αντιλήψεις και χρειάζεται να έχεις αρκετή υπομονή για να κερδίσεις την εμπιστοσύνη τους».\nInfo: «The Tea Shop», Αποστόλου Φιλίππου, Άρσος, Λεμεσός. Facebook page: The Tea Shop 'Arsos'.


Qwika - Boston Braves\nΔύο σημαντικά Αμερικανικά οι επαγγελματικές αθλητικές ομάδες έχουν υπάρξει με το όνομα Βοστώνη Braves, και οι δύο των οποίων υπάρξτε ακόμα σήμερα αλλά δεν βρίσκεται πλέον μέσα Βοστώνη, Μασαχουσέτη.\nΒοστώνη Braves, ιδρυμένος μέσα 1871, είναι ομάδα Εθνική ένωση Σημαντικό μπέιζ-μπώλ ένωσης. 1953 κινήθηκαν προς Μιλγουώκι, Θ*Ωησθονσην για να γίνει Μιλγουώκι Braves. 1966 κινήθηκαν προς Ατλάντα, Γεωργία, όπου παίζουν τώρα ως Ατλάντα Braves.\nΓια μια λεπτομερή ιστορία ομάδων, δείτε Ατλάντα Braves.\nΒοστώνη Braves, ιδρυμένος μέσα 1932, είναι ομάδα Εθνική ένωση ποδοσφαίρου. Θ*Γεοργε Preston Marshall απονεμήθηκε το προνόμιο, και μέσα 1936 άλλαξε το όνομα της ομάδας Ερυθρόδερμοι της Βοστώνης. 1937 κινήθηκαν προς Ουάσιγκτον, Συνεχές ρεύμα, όπου παίζουν τώρα ως Ερυθρόδερμοι της Ουάσιγκτον.\nΓια μια λεπτομερή ιστορία ομάδων, δείτε Ερυθρόδερμοι της Ουάσιγκτον.\nΕπίσης Αμερικανική ένωση χόκευ! η ομάδα πήγε από το όνομα Βοστώνη Braves. Υπήρξαν από το 1971 ως το 1974.


Στους τρεις οι ξένοι στα πρωταθλήματα ανδρών και γυναικών | ΓΗΠΕΔΟ\nΑρχική ΑΛΛΑ ΣΠΟΡ ΠΕΤΟΣΦΑΙΡΑ Στους τρεις οι ξένοι στα πρωταθλήματα ανδρών και γυναικών\nΤην απόφαση όπως τη νέα χρονιά τα πρωταθλήματα ανδρών και γυναικών να διεξαχθούν με τρεις ξένους /ξένες αθλητές/τριες πήρε η ΚΟΠΕ μετά από ψηφοφορία των μελών της.\n«Mε τρεις ξένους πετοσφαιριστές /στριες θα διεξαχθούν τα πρωταθλήματα Ανδρών / Γυναικών της περιόδου 2021 -2022. Η απόφαση αυτή ελήφθη από την Έκτακτη Γενική Συνέλευση της ΚΟΠΕ που διεξήχθη το Σάββατο 12 Ιουνίου 2021.\nΜε ψήφους 17 θετικές και δυο αρνητικές οι ομάδες θα έχουν στη σύνθεσή τους σε κάθε αγώνα 3 ξένους /ξένες αθλητές/τριες. Τα μέλη έκριναν ότι με αυτό τον τρόπο θα ανέβει επίπεδο το άθλημα και θα βοηθηθούν οι Κύπριοι/ες αθλητές /αθλήτριες.\nΗ Συνέλευση αποφάσισε όπως διευθετηθούν συναντήσεις με τα σωματεία κατά επαρχία με στόχο να συζητηθεί ο τρόπος διεξαγωγής των αναπτυξιακών πρωταθλημάτων μετά από ένα χρόνο αδράνειας λόγω του κορωνοϊού».\nΠροηγούμενο άρθρο«Η Ένωση μπορεί να λέει ότι θέλει, ο Θεοδώρου μπορεί να πάει όπου θέλει. Τελεία»\nΕπόμενο άρθροΞέφυγε ο Αρναούτοβιτς: «Γ… τη μάνα σου την Αλβανίδα»\nΕνίσχυση με πασαδόρο\nΟλοκλήρωσε με Ανόρθωση… αρχίζει με Ομόνοια\nΜάγκες: Κέρδισαν το Ισραήλ και βλέπουν πρόκριση!\nΑνόρθωση: «Ανευθυνότητα από την Ομοσπονδία – Αναμένουμε διερεύνηση του θέματος»\nΙδού τα πέντε πράσινα τρόπαια της σεζόν!\nΑπόλλων: «Διεθνώς ρεζίλι, παραιτηθείτε γιατί πάμε σε πέτρινα χρόνια»


Συνάντηση με το νέο Αστυνομικό Διευθυντή Άρτας είχε ο Δήμαρχος Αρταίων - EPIRUS TV NEWS\nEpirus TV NEWS 3/06/2018 05:09:00 μ.μ.\nΣυνάντηση γνωριμίας με το νέο Αστυνομικό Διευθυντή Άρτας Φώτη Ντζιμάνη είχε σήμερα το μεσημέρι στο γραφείο του ο Δήμαρχος Αρταίων Χρήστος Τσιρογιάννης. Στη συνάντηση παρέστησαν ακόμη οι Αντιδήμαρχοι Χριστόφορος Σιαφάκ\nας και Γιώργος Πανέτας, καθώς και η Υπασπίστρια της ΕΛ.ΑΣ. Άρτας Μαίρη Κοτιλίδα.\nΣυνάντηση με το νέο Αστυνομικό Διευθυντή Άρτας είχε ο Δήμαρχος Αρταίων Reviewed by Epirus TV NEWS on 3/06/2018 05:09:00 μ.μ. Rating: 5


xorisa.gr - Συγκρούσεις μέσα στη σχέση: 6 συμπεριφορές που βοηθούν στην επίλυση\nΟι διαφωνίες και οι ήπιες διαμάχες αποτελούν ένα αναπόφευκτο μέρος των συντροφικών σχέσεων. Όταν δυο άνθρωποι πλησιάζουν ο ένας τον άλλον, όταν διαπραγματεύονται την εικόνα που χτίζει ο ένας για τον άλλον μέσα του, είναι σχεδόν βέβαιο ότι θα υπάρξουν πυροδότες και από τις δύο πλευρές.\nΣτην φάση που σταθεροποιείται η σχέση μέσα στον χρόνο, χρειάζεται και η σταθεροποίηση των μοτίβων εκείνων που θα συμβάλλουν στην επίλυση των διαφωνιών.\nΣε αυτό το άρθρο εστιάζω στις συντροφικές σχέσεις, σε εκείνες που διατηρούνται σε βάθος χρόνου και αποσκοπούν στην εγγύτητα, την αμοιβαιότητα και το μοίρασμα. Δηλαδή, εκεί που συμβαίνει αυτό που λέμε «αγάπη». Ας δούμε μαζί ποιες συμπεριφορές, στάσεις και σκέψεις μπορούν να συμβάλλουν στην πρόληψη και επίλυση των συγκρούσεων.\nΑκούω τον σύντροφό μου ουσιαστικά, με προσοχή, χωρίς αντιδράσεις.\nΗ ουσιαστική ακρόαση είναι καθοριστικός παράγων. Με τη λέξη ακούω, εννοώ ότι εγώ, ως ενήλικας, αποφασίζω συνειδητά να ενδιαφερθώ για το πώς νιώθει ο άλλος, να μάθω τι σκέφτεται και προσπαθώ να κατανοήσω τι εννοεί, ανεξάρτητα από το αν συμφωνώ ή όχι. Τα συναισθήματα κάθε ανθρώπου είναι η αλήθεια του, δεν τα κρίνω. Απαντώ και εξηγώ πώς νιώθω κι εγώ για το ίδιο πρόβλημα χωρίς να αντιδρώ σε κάθε λέξη του άλλου.\nΕκφράζομαι για όσα με προβληματίζουν\nΧωρίς έκφραση δεν υπάρχει αμοιβαία σχέση. Πολύ συχνά, οι σύντροφοι εγκλωβίζονται σε έναν ατέρμονο εσωτερικό μονόλογο αποφεύγοντας να θίξουν ζητήματα που τους προβληματίζουν. Από το πιο απλό μέχρι το πιο πολύπλοκο πρόβλημα, η λύση ξεκινά από την στιγμή που οι σύντροφοι θα εκφραστούν. Διαφορετικά, ο καθένας σωρεύει αρνητικότητα, θυμό και η έκρηξη είναι θέμα χρόνου.\nΕπιπλέον, όταν βρίσκομαι διαρκώς σε έναν εσωτερικό μονόλογο, δεν συνδιαλέγομαι με τον άλλον ως αυτόνομο πρόσωπο αλλά με τους δικούς μου φόβους. Έτσι, αρχικά καλλιεργείται μια σύγκρουση μέσα μου, που εξωτερικεύεται στην επικοινωνία μου με τον άλλο.\nΕκφράζομαι λοιπόν, δηλώνω όσα με ενοχλούν αλλά ταυτόχρονα μοιράζομαι και σε όσα μου αρέσουν στον σύντροφό μου και την σχέση μας.\nΕπιδεικνύω αυθεντικότητα και υπευθυνότητα.\nΣτις διενέξεις και τις συγκρούσεις ακούμε συχνά φράσεις όπως «με νευριάζεις» «εσύ φταις που νιώθω έτσι», «σταμάτα να με απαξιώνεις». Πίσω από τέτοιες φράσεις λανθάνει μια παθητική στάση απέναντι στα πράγματα. Ο κάθε σύντροφος όμως οφείλει να ανακτήσει την κατοχή των συναισθημάτων και των συμπεριφορών του ώστε να προσφέρει εξίσου στην εξομάλυνση της επικοινωνίας. Να σκεφτούμε δηλαδή ότι εγώ νιώθω θυμό διότι θυμώνω διότι λαμβάνω την συμπεριφορά σου ως απορριπτική, ως απαξιωτική και ούτω καθεξής. Η επιθετική συμπεριφορά είναι επιλογή του καθενός μας όχι ευθύνη του άλλου που μας «προκαλεί». Υπάρχουν πολλοί τρόποι να απαντήσουμε σε ένα γεγονός ή μια κουβέντα, ας επιλέξουμε συνειδητά έναν τρόπο που βοηθά.\nΣτρέφω λοιπόν το βλέμμα λοιπόν στον εαυτό μου, επιλέγω πώς θέλω να σταθώ απέναντι σε αυτό που συμβαίνει, στην σχέση και απέναντι στον σύντροφό μου.\nΑποφεύγω τις γενικεύσεις\nΟι γενικεύσεις αποτελούν συνήθως κορώνες κριτικής και επιθετικότητας που συντηρούν το πρόβλημα. Η γενίκευση μπορεί να αφορά την προσωπικότητα του άλλου «τέτοιος/α είσαι», «πότε έμαθες να φέρεσαι», «τι καλό έχεις προσφέρει στη σχέση μας» ή τα θέματα που καλούμαστε να επιλύσουμε όπως «δεν με νοιάζει να λύσουμε το συγκεκριμένο, εγώ γενικά μιλάω».\nΗ επίλυση των συγκρούσεων απαιτεί αυτοσυγκράτηση και εστίαση σε συγκεκριμένα προβλήματα. Αποφεύγω επομένως χαρακτηρισμούς, τις γενικές διατυπώσεις, ξεκινώ και εστιάζω τη συζήτηση για κάθε πρόβλημα ξεχωριστά.\nΕπίλυση των συγκρούσεων δεν σημαίνει ότι παραμένουμε σε σχέση.\nΥπάρχει μια παρερμηνεία σχετικά με την επίλυση των συγκρούσεων, την βελτίωση της επικοινωνίας αλλά και την ίδια την θεραπεία ζεύγους. Σκοπός μας είναι η επίλυση των δύσκολων ζητημάτων με αυθεντικότητα. Θέλουμε να διαχειριστούμε την αλήθεια και όχι να τα διατηρήσουμε μια σχέση ακόμη κι αν οι συνθήκες γίνονται κακοποιητικές για τους δύο συντρόφους.\nΞεκινώ επομένως, μια συζήτηση με σκοπό να προσεγγίσω την αλήθεια. Κι αν η αλήθεια μας ενώσει έχει καλώς, αν μας δείξει τον δρόμο του τέλους, πάλι έχει καλώς. Ο πόνος ενός αποχωρισμού είναι φυσιολογικός, αποτελεί φυσική αντίδραση αλλά δεν μπορεί να είναι λόγος για να διατηρήσω μια σχέση.\nΦροντίζω να έχω ενέργεια και διάθεση για την σχέση μου.\nΗ διατήρηση μιας ισότιμης, αμοιβαίας ερωτικής σχέσης μεταξύ ενηλίκων δεν είναι μια εύκολη υπόθεση. Σίγουρα πάντως, δεν είναι η σχέση που είχαμε με τους γονείς μας όπου εκεί ήμασταν στον ρόλο του παιδιού.. Εδώ, στην συντροφικότητα, έχουμε εμείς την ευθύνη να διατηρήσουμε την σχέση και να την φροντίσουμε όπως φροντίζουμε και τον εαυτό μας.\nΗ σχέση μου, λοιπόν, δεν μπορεί να είναι πάντοτε ένα «λιμάνι» που με καλοδέχεται και οφείλει να με φροντίσει, να με ηρεμήσει, να με ξεκουράσει, να μου δώσει ενέργεια. Αντίθετα, είμαι εγώ που οφείλω, εξίσου με τον άλλον, να προσφέρω στο χτίσιμο, τη διατήρηση αλλά και την εξέλιξη της σχέσης. Υπολογίζουμε τους χρόνους και το πρόγραμμά μας, ώστε να είμαστε ενεργοί και διαθέσιμοι στην σχέση μας, υπολογίζοντας.\nΗ αληθινή αγάπη πάντοτε δείχνει τον δρόμο.\n(πηγή φωτογραφίας: bornrealist.com)


Βίκυ Καγιά: Έδωσε 55 ευρώ για αυτά τα παπούτσια και έχουν ήδη εξαντληθεί! Είναι σε έκπτωση... - Shopping - Youweekly\nΤα θέλουμε... χτες!\nShopping 05.11.2019 06:48\nΗ Βίκυ Καγιά έδωσε μόνο με 55 ευρώ για αυτά τα παπούτσια και έχουν ήδη εξαντληθεί! Είναι σε έκπτωση και έχουν τρελάνει τους πάντες!\nΗ πάντα fashionista Βίκυ, ξέρει τι να βάλει για να κερδίσει τις εντυπώσεις. Άλλωστε, μετά από καριέρα 20 ετών και παραπάνω, παίζει την μόδα στα δάχτυλα.\nΗ Βίκυ Καγιά πρόσφατα φωτογραφήθηκε με ένα ζευγάρι παπούτσια που μας έγινε εμμονή! Τα ψάξαμε, τα βρήκαμε και μάλιστα είναι σε έκπτωση. Μιλάμε για τα μποτάκια της σε snake print και κόκκινο χρώμα, που κυκλοφορούν από την εταιρία migato και κοστίζουν πλέον από 65, 55 ευρώ! Εσύ ακόμα να τα πάρεις; Δείτε τις σχετικές φωτογραφίες:\n💁🏼♀😎Being myself, works for me! #migatolovers #ootd #lovemyjob\nA post shared by Vicky Kaya (@vickykaya_) on Nov 1, 2019 at 5:03am PDT\nΑυτό το παπούτσι της Βίκυς Καγιά, δεν τολμά να το φορέσει καμία, αφού κοστίζει 45 ευρώ και είναι για λίγες...\nΗ Βίκυ, σαν γνήσια πρωτοπόρος της μόδας έκανε την διαφορά και μας άφησε με το στόμα ανοιχτό! Αν και το συγκεκριμένο παπούτσι της δεν τολμά να το φορέσει καμία, η Βίκυ Καγιά όχι μόνο το φόρεσε αλλά έκλεψε τις εντυπώσεις!\nΕμείς ψάξαμε μανιωδώς και βρήκαμε το λευκό της mule με την αλυσίδα! Η Βίκυ Καγιά, φόρεσε το εν λόγω παπούτσι στην τελευταία της καλοκαιρινή εξόρμηση και εννοείται πως έκλεψε τις εντυπώσεις! Το παπούτσι της Βίκυς Καγιά είναι από τα Migato και κοστίζει 45 ευρώ! Ωστόσο, επειδή το σχέδιο αυτό έχει εξαντληθεί, εντοπίσαμε την χειμωνιάτικη εκδοχή του με λεοπάρ φιόγκο! Δείτε τις σχετικές φωτογραφίες:\nBella Vista!☀🇮🇹🤩 #bellaitalia #balconywithaview ❤\nA post shared by Vicky Kaya (@vickykaya_) on Oct 22, 2019 at 1:30am PDT\nΚι όμως, η Βίκυ Καγιά έχει «δίδυμη» και είναι η αδερφή του Ηλία Κρασσά! Μπορείτε να τις ξεχωρίσετε εσείς; Γιατί εμείς... δυσκολευτήκαμε πολύ!\nΒίκυ Καγιά: Αυτό το παπούτσι της έχει κάνει ουρές στα ταμεία! Μόνο με 14,99 ευρώ!\nΑυτό το παπούτσι της Βίκυς Καγιά έχει κάνει ουρές στα ταμεία! Μόνο με 14,99 ευρώ και ξέρουμε πού μπορείς να το βρεις!\nΗ Βίκυ Καγιά, ένα από τα κορυφαία fashion icons της Ελλάδας, έκανε χτες μια εμφάνιση που θα συζητηθεί! Η Βίκυ, κατάφερε να συνδυάσει κομμάτια ιδανικά για γραφείο, και να κάνει ένα look που σε πάει και για ένα ποτάκι μετά.\nΒίκυ Καγιά: Δεν το βγάζει από πάνω της! Με αυτό το πουλόβερ από τα h&m έχει «κολλήσει»!\nΠόσες φορές άλλωστε δεν το έχεις σκεφτεί, απλά δεν ήσουν πολύ... απογευματινά ντυμένη; Η Βίκυ Καγιά όμως πήγε στα H&M, επέλεξε τα κομμάτια της και χτύπησε διάνα! Έβαλε ένα φόρεμα με καρό prints και από κάτω φλατ παπούτσια με μπαρέτα και τιμή σοκ! Μόνο 14,99 ευρώ και έχουν ήδη εξαντληθεί! Εσύ ακόμα να τα πάρεις;\n😎 We want dressing to be easy and comfortable, but still fashionable enough for a stroll around the city! 💁🏼♀ #VickyKayaHM #hmhellas\nA post shared by Vicky Kaya (@vickykaya_) on Oct 28, 2019 at 4:05am PDT


Ο άγνωστος χ: Οι 10 πιο τρελοί επιστήμονες που άλλαξαν το πώς βλέπουμε τον κόσμο\nΓια πολλούς θεωρείται ο επιστήμονας που έφερε τα πάνω κάτω στη φυσική επιστήμη. Ένας από τους πιο σημαντικούς επιστήμονες της ανθρώπινης ιστορίας, ο Einstein μελετούσε τη φυσική μέσα στο μυαλό του και η συνεισφορά του στη θεωρία για τη βαρύτητα και στην κβαντική φυσική είναι αξιοσημείωτη. Το περιοδικό Time το 1999 τον ονόμασε "Ο άνθρωπος του Αιώνα" και στην ευρύτερη κουλτούρα το όνομα Einstein έγινε συνώνυμο με τη λέξη μεγαλοφυΐα. Στα πρώτα του χρόνια είχε προβλήματα ομιλίας και ως μαθητής ήταν ιδιαίτερα αντιδραστικός. Πολλά χρόνια αργότερα, του άρεσε να βγάζει έξω το ιστιοφόρο του τις ημέρες που δε είχε άνεμο, μονάχα για την πρόκληση του εγχειρήματος.\nΕίναι ο τύπος που απεικονίζεται να κατεβάζει έναν γιγάντιο ηλεκτρικό διακόπτη κάτω από ένα ντους ηλεκτρικών σπινθήρων. Ο Tesla, που είναι ο εφευρέτης του ασύρματου ραδιόφωνου και της γεννήτριας εναλλασσόμενου ρεύματος, έδωσε μια γερή σπρωξιά στην εποχή του ηλεκτρισμού πριν αυτή καν καλά καλά αρχίσει. Γεννήθηκε το 1856 κατά τη διάρκεια μιας έντονης καταιγίδας με αστραπές. Ήταν γνωστός και σαν μανιακή ιδιοφυΐα που κοιμόταν ελάχιστα και του άρεσε πολύ η επίδειξη, πολλές φορές χρησιμοποιώντας το ίδιο του το σώμα ως αγωγό σε διάφορες δημόσιες παραστάσεις των επιτευγμάτων του.\nΚαταξιωμένος πυρηνικός φυσικός και παραγωγικότατος συγγραφέας. Το 1960 διαλαλούσε την ιδέα ότι στο μέλλον οι άνθρωποι πιθανόν να χρειαστεί να κατασκευάσουν έναν τεχνητό κέλυφος, που σήμερα ονομάζεται 'Σφαίρα Dyson', μια κατασκευή που θα περικύκλωνε ολόκληρο το ηλιακό σύστημα και θα αξιοποιούσε στο μέγιστο την ηλιακή ενέργεια. Ο Dyson πιστεύει ολόψυχα στην εξωγήινη ζωή και σκέφτεται ότι θα κάνουμε μια τέτοια επαφή μέσα στις ερχόμενες δεκαετίες. Επίσης πρότεινε την κατασκευή του «Δέντρου Dyson», ένα φυτό κατασκευασμένο με γενετική μηχανική που θα μπορούσε να μεγαλώσει σε έναν κομήτη. Πρότεινε ότι οι κομήτες θα μπορούσαν να διαμορφωθούν έτσι ώστε να έχουν κοιλότητες γεμάτες με ατμόσφαιρα και έτσι να προσφέρουν φιλοξενία για τον άνθρωπο σε ταξίδια στο εξωτερικό διάστημα.\nΟ «πατέρας της ατομικής βόμβας», ήταν ένας αμερικάνος θεωρητικός φυσικός και καθηγητής φυσικής στο Πανεπιστήμιο του Berkeley. Ως επιστημονικός διευθυντής του Σχεδίου Μανχάταν (Manhattan Project) αποτέλεσε τον σημαντικότερο άνθρωπο που συνέβαλλε στην ανάπτυξη των πυρηνικών όπλων για τον 2ο Παγκόσμιο Πόλεμο στο μυστικό εθνικό εργαστήριο του Los Alamos (Νέο Μεξικό). Λίγοι θα τον θυμούνται για τη συμπάθειά του στον σοσιαλισμό και για τις εσωτερικές συγκρούσεις που του δημιούργησαν οι ρίψεις των ατομικών βομβών και τελικά τον απάλλαξαν από την επιστημονική και πολιτική του δύναμη. Οι φοιτητές του τον φώναζαν 'Oppie' και ήταν ένας άνθρωπος που είχε μάθει ολλανδικά και σανσκριτικά, απλά γιατί έτσι του άρεσε. Στην πρώτη δοκιμή της ατομικής βόμβας στο εργαστήριο του Los Alamos ο Oppenheimer πρόφερε κάποιες φράσεις από τη Μπαγκαβάτ Γκίτα, ενώ πίστευε πως η πυρηνική τεχνολογία θα μπορούσε να είχε υπάρξει στην αρχαία Ινδία.\n9.Wernher von Braun\n10.Johann Konrad Dippel\nΑναρτήθηκε από Thanasis Kopadis στις Σάββατο, Ιουνίου 04, 2011


David Wilcock: η Ιστορία 5 εκ. ετών της Αποικιοκρατίας του Ηλιακού μας Συστήματος - Διαδραστικά - Διαδραστικά David Wilcock: η Ιστορία 5 εκ. ετών της Αποικιοκρατίας του Ηλιακού μας Συστήματος - Διαδραστικά\nDavid Wilcock Ηλιακό σύστημα Συνωμοσίες(;)\n[05/04/2019 - 09:28]\nΖούμε σε κάποιο μέρος του πλανήτη και αναρωτιόμαστε για πολλά μυστήρια σε αυτόν. Παράλληλα, επιδιώκουμε να δημιουργούμε αποικίες σε άλλους τόπους. Αναρωτηθήκατε ποτέ, αν «κάποιοι άλλοι» αποίκισαν ολόκληρο το ηλιακό μας σύστημα και άφησαν αυτά που εμείς δεν μπορούμε να εξηγήσουμε;\nΟ David Wilcock ανοίγει ένα πολύ τεράστιο θέμα το οποίο ενθουσιάζει όλους τους λάτρεις παρόμοιων θεωριών αλλά, ταυτόχρονα, αποτελεί βούτυρο στο ψωμί των σκεπτικιστών.\nΠοιά μπορεί να είναι η ιστορία του ηλιακού μας συστήματος; Πέρα από τις διάφορες επιστημονικές θεωρίες που βασίζονται σε παρατηρήσεις και τα μέχρι τώρα γνωστά δεδομένα, υπάρχουν και εκείνες οι πτυχές που δείχνουν κάτι διαφορετικό και «αόρατο» για τα τηλεσκόπια.\nΈτσι, λοιπόν, ο Ντέιβιντ Γουίλοκ καταφέρνει να συνδέσει και να «χτίσει» μία θεωρία συνωμοσίας, με έναν εξαιρετικά εκπληκτικό τρόπο.\nΈχει συγκεντρώσει πληροφορίες που υποστηρίζει ότι έχει από εκείνους που ισχυρίζονται ότι εργάστηκαν για πολλά χρόνια εκτός πλανήτη στο «Πρόγραμμα Μυστικού Διαστήματος».\nΠολλαπλές μαρτυρίες επαφικών, σε συνδυασμό με την πρωτοποριακή ιστορία που αποκαλύφθηκε στη σειρά Law of One. Αντλεί μυθολογικά στοιχεία που αφορούν την αποικιοκρατία του ηλιακού μας συστήματος από άλλα όντα.\nΜέσα από όλα αυτά, αναλύει μαζικούς πολέμους που κυριάρχησαν στο ηλιακό σύστημα, αφάνισαν και εξάλειψαν σχεδόν άπαντες, εκτός από έναν μικρό αριθμό των απογόνων τους, όπως εκείνων που έζησαν ως γίγαντες ύψους μεταξύ 3,5 – 4 μέτρων, έως τα 1700…\nΣτο βίντεο που ακολουθεί, δίνονται και επιστημονικά στοιχεία και φωτογραφίες από τη NASA, όπου υπάρχουν και χρειάζονται.\nDavid Wilcock the Five Million Year History of the Colonization of Our Solar System


Η απάντηση του Βαρδή στις καταγγελίες της χήρας του πατέρα του | music.net.cy\nΗ Φιλοθέη Μωβ, η τελευταία σύζυγος του Αντώνη Βαρδή έκανε μήνυση και ασφαλιστικά μέτρα στα δυο παιδιά του καλλιτέχνη και τους κατηγορεί ότι την έδιωξαν από το σπίτι στο οποίο έμενε.\nΣτις κατηγορίες αυτές απάντησε ο Γιάννης Βαρδής μιλώντας στην εκπομπή «Τatiana live» από το θυροτηλέφωνο του σπιτιού του στην Παιανία.\n«Μου είναι αδιάφορο εντελώς. Δε θα ασχοληθώ καθόλου με αυτά που ακούστηκαν. Μου είναι εντελώς αδιάφορο. Έχω διαφορετική παιδεία. Ο καθένας μπορεί να λέει ό,τι θέλει» είπε χαρακτηριστικά και υποστήριξε πως η Φιλοθέη Μωβ έχει πάρει όλα τα πράγματα από την οικία της οικογένειας: «Δε νομίζω ότι έχει τίποτα, νομίζω πως έχουμε συνεννοηθεί εδώ και μήνες και έχει πάρει όλα τα πράγματά της. Νομίζω πως το δήλωσε κιόλας. Έχουμε βρεθεί πέντε φορές νομίζω. Κάτι τέτοιο».


Υπόθεση Κασόγκι: Πιθανή η συνάντηση Ερντογάν - Σαλμάν στο περιθώριο της G20\nΥπόθεση Κασόγκι Τζαμάλ Κασόγκι Σαουδική Αραβία Μοχάμεντ Μπιν Σαλμάν\nΥπόθεση Κασόγκι: Ο πρίγκιπας Σαλμάν έδωσε εντολή «να σιγήσει» ο δημοσιογράφος - Στα χέρια της CIA ηχητικό ντοκουμέντο\nΘα πρόκειται για την πρώτη συνάντηση μεταξύ των δύο ηγετών μετά τη δολοφονία του δημοσιογράφου Τζαμάλ Κασόγκι\nΟ πρόεδρος της Τουρκίας Ρετζέπ Ταγίπ Ερντογάν ενδέχεται να συναντηθεί με τον πρίγκιπα διάδοχο της Σαουδικής Αραβίας Μοχάμεντ μπιν Σαλμάν στο περιθώριο της συνόδου της G20 που έχει προγραμματιστεί για την επόμενη εβδομάδα στην Αργεντινή, δήλωσε σήμερα ο εκπρόσωπος Τύπου του επικεφαλής του τουρκικού κράτους.\n«Κοιτάζουμε το πρόγραμμα. Είναι πιθανόν» είπε ο Ιμπραήμ Καλίν, όπως μετέδωσε το πρακτορείο ειδήσεων Anadolu.\nΘα πρόκειται για την πρώτη συνάντηση μεταξύ των δύο ηγετών μετά τη δολοφονία του δημοσιογράφου Τζαμάλ Κασόγκι στο προξενείο της Σαουδικής Αραβίας στην Κωνσταντινούπολη, τη 2α Οκτωβρίου.\nΟ Ρετζέπ Ταγίπ Ερντογάν είχε μια τηλεφωνική συνδιάλεξη με τον Μοχάμεντ μπιν Σαλμάν στα τέλη Οκτωβρίου, στη μοναδική γνωστή απευθείας επικοινωνία τους μετά την εξαφάνιση του Κασόγκι.\nΟ πρόεδρος της Τουρκίας δεν έχει κατηγορήσει ποτέ ανοικτά τον πρίγκιπα διάδοχο. Υποστηρίζει, εντούτοις, ότι η διαταγή για τη δολοφονία του δημοσιογράφου φθάνει στα «υψηλότερα επίπεδα» του σαουδαραβικού κράτους, αποκλείοντας το ενδεχόμενο να είχε οποιαδήποτε ευθύνη ο βασιλιάς Σαλμάν.


Υπερψηφίστηκε η πρόταση του Δ. Κρεμαστινού για την Αναθεώρηση του Συντάγματος | Η ΡΟΔΙΑΚΗ\nΥπερψηφίστηκε η πρόταση του Δ. Κρεμαστινού για την Αναθεώρηση του Συντάγματος\nΗμερομηνία 15/02/19 17:30\nΥπερψηφίστηκε από 156 βουλευτές καιεγκρίθηκε η πρόταση για την Αναθεώρηση του Συντάγματος που κατέθεσε ο Αντιπρόεδρος της Βουλής και Βουλευτής Δωδεκανήσου Δημήτρης Κρεμαστινός στην Ολομέλεια της Βουλής, ως συμπλήρωση του άρθρου 38 παρ. 2.\nΗ υπερψήφιση της πρότασης προέρχεται από βουευτές 5 κομμάτων και αρκετούς ανεξάρτητους βουλευτές και είχε αρχικώς υποβληθεί στην αρμόδια Επιτροπή ως μέρος των προτάσεων που κατέθεσε η Κ.Ο. της Δημοκρατικής Συμπαράταξης.\nΗ πρόταση του Δημήτρη Κρεμαστινού αφορά τον ορισμό αναπληρωτή πρωθυπουργού με πλήρη καθήκοντα τα οποία αναλαμβάνει όταν ο Πρωθυπουργός δεν δύναται να ανταποκριθεί στο ρόλο του για λόγους υγείας και περνάει τώρα στην επόμενη ψηφοφορία που θα πραγματοποιηθεί στην Ολομέλεια της Βουλής σε έναν μήνα στην οποία θα τεθούν όσες προτάσεις συγκέντρωσαν την απόλυτη πλειοψηφία στην πρώτη ψηφοφορία.\nΟ Αντιπρόεδρος της Βουλής, λαμβάνοντας τον λόγο στην Ολομέλεια μίλησε για την πρότασή του ως εξής:\n"ΔΗΜΗΤΡΙΟΣ ΚΡΕΜΑΣΤΙΝΟΣ (Αντιπρόεδρος της Βουλής): Κύριε Πρόεδρε, κυρίες και κύριοι συνάδελφοι, έχω υποβάλει μια συμπλήρωση-τροπολογία για το άρθρο 38 παράγραφος 2 του Συντάγματος, η οποία αναφέρεται σε αντικατάσταση του Πρωθυπουργού όταν υπάρχουν σοβαροί λόγοι υγείας και δεν μπορεί να επιτελέσει τα καθήκοντά του.\nΗ αλήθεια είναι ότι πολλοί συνάδελφοι μου είπαν «Μα γιατί; Αφού το Σύνταγμα λέει ότι όταν ο Πρωθυπουργός δεν μπορεί να ασκήσει τα καθήκοντά του, τότε η κοινοβουλευτική ομάδα ορίζει άλλον Πρωθυπουργό». Και μάλιστα και μια σοβαρή εφημερίδα και ένας σοβαρός αρθρογράφος μου αφιέρωσε ένα κομμάτι λέγοντας περίπου αυτό το πράγμα.\nΒέβαια, εκ πρώτης όψεως ακούγεται λογικό. Όμως, στην πραγματικότητα αυτό δεν μπορεί να γίνει ποτέ. Και ανέφερα εγώ ως παράδειγμα τη δική μου εμπειρία, τη κάκιστη εμπειρία, με την υπόθεση τότε του Ωνασείου και του Ανδρέα Παπανδρέου, όπου ουσιαστικά ο Πρόεδρος της Δημοκρατίας εκλιπαρούσε τους γιατρούς να δώσουν ένα πιστοποιητικό ότι αδυνατεί ο Πρωθυπουργός να εκτελέσει τα καθήκοντά του. Ο Αρχηγός τότε της Αντιπολίτευσης, ο κ. Έβερτ, απηύθυνε και αυτός, αν θέλετε, το ίδιο αίτημα και μάλιστα με προσωπική επιστολή που έστειλε σε εμένα και η οποία θα υπάρχει στα γραφεία της Νέας Δημοκρατίας.\nΚαι φυσικά οι γιατροί αρνήθηκαν να δώσουν πιστοποιητικό ότι αδυνατεί ο Πρωθυπουργός να εκτελέσει τα καθήκοντά του, γιατί απλούστατα οι γιατροί δεν ήθελαν να αναλάβουν αυτήν την ευθύνη. Γιατί έλεγαν και ότι και μία στο εκατομμύριο πιθανότητες να έχει να επανέλθει ο Πρωθυπουργός, εμείς θα τον αντικαταστήσουμε;\nΕ, λοιπόν, τι έγινε; Ο Πρωθυπουργός μετά από ενάμισι μήνα στην Εντατική Μονάδα συνήλθε, έφυγε από την Εντατική Μονάδα και υπέβαλε την παραίτηση του μετά από δεκαπέντε ημέρες. Εάν οι γιατροί είχαν δώσει αυτή τη γνωμάτευση -που δεν την έδωσαν και καλώς δεν την έδωσαν και προεξοφλώ ότι ουδέποτε θα τη δώσουν οι γιατροί- τι θα συνέβαινε; Θα είχε αντικατασταθεί ο Πρωθυπουργός προ των Χριστουγέννων, θα ξυπνούσε τον Ιανουάριο, θα του έλεγαν "δεν είσαι Πρωθυπουργός" και θα ήταν αρχηγός του ΠΑΣΟΚ, γιατί δεν είχε παραιτηθεί.\nΑυτά τα πράγματα δεν είναι τόσο απλά. Ας μην τα απλουστεύουμε, λοιπόν, και ας μη λέμε, «ξέρετε, οι γιατροί θα δώσουν γνωμάτευση». Οι γιατροί δεν αναλαμβάνουν τέτοια την ευθύνη.\nΣας έφερα ένα κλασικό παράδειγμα για να το αντιληφθείτε.\nΚατά συνέπεια, πρέπει να βρεθεί μια διάταξη που περίπου να λειτουργούμε όπως λειτουργεί το αμερικανικό σύνταγμα, που είναι προεδρικό. Εμείς δεν έχουμε προεδρικό, έχουμε πρωθυπουργικό. Εν πάση περιπτώσει, όμως, δεν μπορεί να επαφίεται η Δημοκρατία, αν θέλετε, στα χέρια των γιατρών, οι οποίοι πολύ δικαίως δεν μπορούν να αναλάβουν τέτοια ευθύνη.\nΠρέπει να πω και κάτι άλλο: Αν τυχόν η κατάσταση του Ανδρέα Παπανδρέου παρετείνετο και δεν γινόταν ό,τι έγινε και έφευγε και ο Ιανουάριος, τι θα είχε συμβεί; Θα ερχόντουσαν τα Ίμια -που ήρθαν κάπου στα μέσα Ιανουαρίου- και δεν θα υπήρχε Πρωθυπουργός. Ο Πρωθυπουργός θα ήταν στη Μονάδα. Τότε και ο αείμνηστος Μιλτιάδης Έβερτ και ο Πρόεδρος της Δημοκρατίας και όλοι είχαν στηρίξει τις ελπίδες τους στους γιατρούς. Οι γιατροί δεν έδιναν κανένα πιστοποιητικό και είχε παραλύσει η χώρα.\nΆρα, δεν είναι ένα πρόβλημα που πρέπει να μας προβληματίσει όλους;\nΜε βάση, λοιπόν, τα γεγονότα -και μόνο τα γεγονότα- έκανα αυτή την πρόταση, την οποία και θα σας παρακαλέσω να τη δείτε σοβαρά και όχι κομματικά, γιατί μου έκανε εντύπωση που δεν υπέγραψε για την υποβολή της κανένας Βουλευτής της Νέας Δημοκρατίας. Δεν μπορώ να καταλάβω γιατί. Ο ίδιος ο Μιλτιάδης Έβερτ ζητούσε αυτό το πράγμα.\nΚαι γνωρίζω καλά ότι το γνωρίζουν και οι στενοί συνεργάτες του, πολλοί από τους οποίους είναι σήμερα σε ανώτατες θέσεις στο δημοκρατικό μας πολίτευμα. Δεν μπορώ να καταλάβω το γιατί. Ούτε κομματικό είναι, ούτε έχει καμία άλλη σκοπιμότητα.\nΘα ήθελα, λοιπόν, να παρακαλέσω να το δούμε όλοι αντικειμενικά αυτό το θέμα και να βρούμε τον σωστό δρόμο για να ξεμπλοκαριστεί μια τέτοια, αν θέλετε, περίπτωση, η οποία την εποχή εκείνη, τουλάχιστον, ήταν ένα αρνητικό σημείο για την πολιτική ζωή της χώρας. Ευχαριστώ."